open-index/open-wikipedia-markdown huggingface dataset:
অসম কাৰ্বি আংলং আদা

**অসম কাৰ্বি আংলং আদা**  হৈছে অসমৰ কাৰ্বি আংলং জিলাত উৎপাদিত মছলাজাতিয় উদ্ভিদ। ই Zingiberaceae পৰিয়ালৰ অন্তৰ্গত Zingiber গণৰ একপ্ৰকাৰৰ সপুশ্পক উদ্ভিদ, বৈজ্ঞানিক নাম হৈছে *Zingiber officinale* Rosc। অসম কাৰ্বি আংলং আদাৰ কেইবাটাও প্ৰকাৰভেদ আছে। ইয়াৰ ভিতৰত **নদীয়া** আৰু **ভোলা** অতি জনপ্ৰিয় প্ৰকাৰ, **আইজল** নামৰ আন এক প্ৰকাৰৰ আদাৰ খেতিও কাৰ্বি আংলঙৰ কৃষকে কৰে।

## ভৌগোলিক অৱস্থান
কাৰ্বি আংলং হৈছে অসমৰ আদা উৎপাদন কৰা অঞ্চলসমূহৰ ভিতৰত আটাইতকৈ গুৰুত্বপূৰ্ণ অঞ্চল। এই জিলাৰ ৰিডুং, ওমালফেৰ আৰু সিংহাসন পাহাৰৰ প্ৰায় পাঁচ সহস্ৰাধিক কৃষকে বছৰি ছল্লিশ হাজাৰ মেট্ৰিকটন আদা উৎপাদন কৰে। আদা খেতিৰ অনুকুল সিংহাসন পাহাৰৰ জলবায়ু আৰু কৃষিভূমিত অতি ফন্নত মানৰ আদা উৎপাদিত হয়।  আৰু  ভৌগোলিক স্থানাংকৰ ভিতৰত কাৰ্বি আংলং আদাৰ উৎপাদন হয়।

## প্ৰকাৰভেদ
অসম কাৰ্বি আংলং আদৰ কেইবাটাও প্ৰকাৰভেদ আছে। ইয়াৰ ভিতৰত নদীয়া আৰু ভোলা অতি জনপ্ৰিয় প্ৰকাৰ।

নদীয়া প্ৰকাৰ আদাৰ ৰূপান্তৰিত কাণ্ড মধ্যমৰ পৰা শকত, পাতল মটীয়া বৰণৰ, তীক্ষ্ণ সোৱাদ তথা গন্ধযুক্ত হয়।

## ভৌগোলিক স্বীকৃতি
২০১৫ চনৰ ৩১ মাৰ্চত চেন্নাইস্থিত ভৌগোলিক স্বীকৃতি প্ৰদানকাৰী মূখ্য কাৰ্যালয়ৰ পৰা উত্তৰ-পূৱৰ অন্য আঠ বিধ উৎপাদৰ সৈতে *অসম কাৰ্বি আংলং আদা*য়ে ভৌগোলিক স্বীকৃতি লাভ কৰে।
ভৌগোলিক স্বীকৃতি লাভ কৰা উত্তৰ পূৱৰ অন্য আঠ বিধ উৎপাদ হৈছে *[[তেজপুৰ লিচু|অসমৰ তেজপুৰ লিচু]]* (অসম), *[[খাছী মেণ্ডাৰিণ]]* (মেঘালয়), *[[লাৰ্জ কাৰ্ডামম]]* (চিকিম), *[[চৰাই চকুৱা জলকীয়া]]* (মিজোৰাম), *[[কচাই নেমু]]* (মণিপুৰ), *[[কুইন মাটিকঠাল]]* (ত্ৰিপুৰা), *[[অৰুণাচল কমলা]]* (অৰুণাচল প্ৰদেশ) আৰু *[[নাগালেণ্ড গছ আলু]]* (নাগালেণ্ড)।

## তথ্য সংগ্ৰহ

শ্ৰেণী:ভাৰতৰ ভৌগোলিক স্বীকৃতি
ভৱানী জামাক্কালাম

**ভৱানী জামাক্কালাম** ভাৰতৰ তামিলনাডু ৰাজ্যৰ এৰোড জিলাৰ ভৱানীত উৎপাদিত কম্বল আৰু দলিচাজাতীয় পণ্য। এই শিল্পয়ে ২০০৫-২০০৬ চনত ভাৰতৰ ভৌগোলিক নিদৰ্শন চিহ্ন হিচাপে  স্বীকৃতি লাভ কৰিছে।
## ইতিহাস
১৯ শতিকাৰ  ব্ৰিটিছ চৰকাৰৰ লগত  প্ৰতিযোগিতাত বৰ্তি থাকিবলৈ ভাৰতীয় শিল্পী সকলে এক প্ৰকাৰৰ  নতুন ধৰণৰ পোছাক উদ্ভাৱন কৰে। ভৱানীৰ দৰ্জী সম্প্ৰদায়ৰ লোক  সকলে ৰঙীন  শকত সূতাৰ মাধ্যমত এই কম্বল তৈয়াৰ  কৰে। উৎপাদিত জামাক্কালামৰ  জনপ্ৰিয়তা  অন্যান্য ঐতিহ্যগত  শাড়ী আৰু পোছাকৰ সলনি এই জামাক্কালাম উৎপাদনে নেতৃত্ব বহন কৰে। 
## প্ৰকাৰ
ভৱানীত দুই ধৰণৰ জামাক্কালাম উৎপাদিত হয়।
* শকত ৰঙীন কপাহী সূতাৰে তৈয়াৰ কৰা। 
* কৃত্ৰিম ৰেচমেৰে তৈয়াৰ কৰা সুন্দৰ প্ৰান্ত যুক্ত কোমল কম্বল।
ভৱানী জামাক্কালামত বাকপাক চাদৰো উৎপাদিত হয়।
## বিৱৰণ
পৰম্পৰাগত ভাবে জামাক্কালাম আত্মনিৰ্ভৰশীল শিল্পীসকলৰ ঘৰতে উৎপাদিত হয়। তাৰপিছত এই কম্বল প্ৰধান দৰ্জীৰ কাষত পঠিয়াই দিয়া। প্ৰধান দৰ্জীয়ে কম্বল পৰীক্ষা কৰি অন্যান্য কাৰিগৰৰ লগত যোগাযোগ কৰে। এই হস্ত নিৰ্মিত তাঁত বিক্ৰী কৰিবলৈ ব্যৱসায়ী সকলৰ কাষত পঠিয়াই দিয়া হয়। তাৰ পিছত ব্যৱসায়ী সকলে উৎপাদিত পণ্য নিকটবৰ্তী এলাকাসমুহত পঠিয়াই  দিয়ে। প্ৰায় ১৫০০ শ্ৰমিক এই জামাক্কালামৰ উৎপাদনৰ লগত জড়িত তাৰে ভিতৰত দুই-তৃতীয়াংশ হল মহিলা । 
## ৰপ্তানি
উৎপাদিত জামাক্কালাম বিশ্বৰ বিভিন্ন দেশত ৰপ্তানি  কৰা হয়, যেন - চুইডেন, জাৰ্মানী, ইটালী, ইংলেণ্ড, আমেৰিকা যুক্তৰাষ্ট্ৰ আৰু ছিংগাপুৰ। ১৯৯৩ চনত সকলোতকৈ বেছি কাপোৰ ৰপ্তানি কৰা হয়। .
## ভৌগোলিক অস্তিত্ব
২০০৫ চনত তামিলনাডু চৰকাৰে এই শিল্পক ভৌগোলিক অস্তিত্বৰ ইংগিত বহনকাৰী হিচাপে উপস্থাপন কৰে।  ফলশ্ৰুতিত ২০০৫-০৬ চনত ভাৰত চৰকাৰে জামাক্কালামক ভৌগোলিক অস্তিত্বৰ ইংগিত হিচাপে আনুষ্ঠানিক ভাবে স্বীকৃতি প্ৰদান কৰে। 
## তথ্য সংগ্ৰহ

শ্ৰেণী:ভাৰতৰ ভৌগোলিক স্বীকৃতি
শ্ৰেণী:বয়ন শিল্প
আৰানমুলা কান্নাড়ি

**আৰানমুলা কান্নাড়ি** (, মানে **[[:en:Aranmula kannadi|Aranmula mirror]]** বা আৰানমুলা দাপোন) হল এক প্ৰকাৰৰ হস্তজাত ধাতৱ দাপোন। এই দাপোন কেৱল ভাৰতৰ কেৰালা ৰাজ্যৰ আৰানমুলা গাৱত তৈয়াৰ কৰা হয়।
## বিৱৰণ
এই দাপোনৰ সন্মুখৰ তল স্বচ্ছ আৰু পিছফালৰ তলত ধাতুৰে নিৰ্মিত আৰু এখন দাপোন থাকে। এই দাপোন প্ৰস্তুত কৰা শিল্পীসকলক বিশ্বকৰ্মা বোলে। আৰানমুলা কান্নাড়িৰ নিৰ্মাণ কাৰ্য্যত ব্যৱহাৰ হোৱা উপাদানসমূহৰ বিষয়ে কেৱল বিশ্বকৰ্মাসকলে জানে। কাৰণ ইয়াৰ প্ৰস্তুত প্ৰণালী পাৰিবাৰিক গোপনীয়তা হিচাপে পৰিয়ালত চলি আহিছে। ধাতুবিজ্ঞানৰ বিশেষজ্ঞসকলৰ মতে এই দাপোনত টিন আৰু তাম ব্যৱহাৰ কৰা হয়। টিন আৰু তামৰ সঠিক মিশ্ৰণৰ মাধ্যমত এই আয়না তৈয়াৰ কৰা হয়। ইয়াৰ পিছত যেতিয়ালৈকে দাপোনত স্বচ্ছ প্ৰতিবিম্ব গঠন নহয় তেতিয়ালৈকে আৰানমুলা কান্নাড়িক পলিচ কৰা হয়।
## ব্যৱহাৰ

সাধাৰণ দাপোন হিচাপে আৰানমুলা কান্নাড়িক ব্যৱহাৰ কৰা হয়।
কইনাৰ বিদায় সময়ত বিভিন্ন উপকৰণৰ লগত এই দাপোনো দিয়া হয়। কেৰালাৰ এই ধাতৱ দাপোন ঐতিহ্যৰ ইতিহাস বহন কৰিছে আৰু এই আয়নাক সৌভাগ্যৰ প্ৰতীক হিচাপে বিবেচনা কৰা হয়। সেয়ে যুগ যুগ ধৰি এই আয়না ধৰ্মীয় ঐতিহ্যৰ এটি অংশ হৈ পৰিছে। লণ্ডনৰ ব্ৰিটিছ মিউজিয়ামত এখন ৪৫ ছেন্টিমিটাৰ ব্যাসাৰ্দ্ধৰ আৰানমুলা কান্নাড়ি আছে।
## ভৌগোলিক অস্তিত্ব
এই দাপোনে ভাৰতৰ ভৌগোলিক অস্তিত্বৰ ইংগিত বহন কৰে। সেইবাবে
এই আয়না ২০০৪-০৫ চনত ভাৰত চৰকাৰৰ দ্বাৰা ভৌগোলিক ইংগিত হিচাপে স্বীকৃতি পায়।
## বাহ্যিক সংযোগ
* aranmulakannadi.org
* aranmulamirror.com
* Explore Rural India
## তথ্য সংগ্ৰহ

শ্ৰেণী:ভাৰতৰ ভৌগোলিক স্বীকৃতি
শ্ৰেণী:সঁজুলি
আৰমান মালিক

** আৰমান মালিক** (; জন্ম ২২ জুলাই ১৯৯৫) এজন প্ৰতিভাৱান নৱাগত ভাৰতীয় সংগীত শিল্পী। প্ৰথমে তেওঁ ইউনিভাৰ্চেল মিউজিক ইণ্ডিয়াক প্ৰতিনিধিত্ব কৰিছিল। বৰ্তমান তেওঁ টিছিৰিজৰ  লগত চুক্তিবদ্ধ। তেওঁক পোনপ্ৰথমে জি টিভিৰ জনপ্ৰিয় ৰিয়েলিটি শ্ব' "*সা ৰে গা মা পা লিটিল চেম্পচ্*"ত দেখা গৈছিল আৰু দৰ্শকৰ ভোটেৰে তেওঁ তাত অষ্টম স্থান পাবলৈ সক্ষম হৈছিল। আৰমান গায়ক আৰু সংগীত পৰিচালক ডাবো মালিকৰ দ্বিতীয় পুত্ৰ। ডাবো মালিক বিখ্যাত গায়ক আৰু সংগীত পৰিচালক অনু মালিকৰ ভায়েক। উল্লেখযোগ্য যে আৰমানৰ ককায়েক আমাল মালিকো এজন প্ৰতিভাৱান নৱাগত সংগীত পৰিচালক।

## শিক্ষা
আৰমানে মহাৰাষ্ট্ৰৰ বিখ্যাত জামনাবাঈ নাৰ্ছী স্কুলত অধ্যয়ন কৰিছিল। তদুপৰি তেওঁ আমেৰিকাৰ বষ্টনৰ বাৰ্কলে কলেজ অফ মিউজিকৰ সম্পূৰ্ণ জলপানি লাভ কৰিছে। বৰ্তমান আৰমানে ঊষা প্ৰাভীন গান্ধী মহাবিদ্যালয়ত ব্যৱস্থাপনা বিষয়ত স্নাতক পাঠ্যক্ৰম পঢ়ি আছে।

## কৰ্ম জীৱন
আৰমান মালিকে এতিয়ালৈকে প্ৰায় ১০০-২০০ বাণিজ্যিক গীত আৰু প্ৰায় ১৬খন হিন্দী আৰু তামিল বোলছবিত গীত গাইছে। তাৰে ভিতৰত কেইখনমান উল্লেখযোগ্য বোলছবি হল-*ডব্লিউ(২০১৪)*, *জয় হো*, *ভূতনাথ*, *ৰক্ত চৰিত*, *চেন কুলী কি মেন কুলী*, *চিল্লাৰ পাৰ্টি*, *হিৰ' * আৰু *চানাম ৰে*।

তেওঁ *মাই নেম ইচ খান* বোলছবিত ইংৰাজ ল'ৰাজনৰ বাবে ডাবো কৰিছিল। বিবিচিৰ ৰেডিঅ ১ যোগে প্ৰচাৰিত অস্কাৰ বিজয়ী *শ্লামডগ মিলিয়নিয়াৰ* বোলছবিৰ চলিম নামৰ চৰিত্ৰক আৰমানে নিজৰ মাত দিছিল। তদুপৰি আৰমানে *জয় হো* বোলছবিৰ শীৰ্ষগীত আৰু "তুমকো তো আনা হি থা", "লভ ইউ টিল দি এণ্ড" আদি জনপ্ৰিয় গীত পাৰ্শ্বগায়ক হিচাপে গাইছে।
আৰমান আৰু তেওঁৰ সংগীত পৰিচালক ককায়েক আমালক "জয় হো" বোলছবিৰ আৰম্ভণিতে "লভ ইউ টিল দি এণ্ড" গীতত চিত্ৰীত কৰা হৈছে।

তেওঁ প্ৰায় দহ বছৰ ধৰি ৰীতা কাউল আৰু কাদিৰ গোলাম মোস্তাফাৰ(বিখ্যাত শাস্ত্ৰীয় সংগীত শিল্পী পদ্মশ্ৰী উস্তাদ গোলাম মোস্তাফা খানৰ পুত্ৰ) ওচৰত হিন্দুস্তানী শাস্ত্ৰীয় সংগীত শিকি আছে।

অনা চলচ্চিত্ৰৰ গীত গাবলৈ আৰমানে প্ৰথমে "ইউনিভাৰ্চেল মিউজিক ইণ্ডিয়া"ৰ লগত চুক্তিবদ্ধ হৈছিল। বৰ্তমান তেওঁ টিছিৰিজৰ লগত চুক্তিবদ্ধ।

## একক এলবাম
২০১৪ চনৰ ৩ ফেব্ৰুৱাৰীত আৰমান মালিকৰ প্ৰথম একক কণ্ঠৰ এলবাম "ক্ৰেজী কানেকচন" সংগীত পৰিচালক চলিম মাৰ্চেন্দক চিত্ৰায়ণ কৰি ইউনিভাৰ্চেল মিউজিক ইণ্ডিয়ায়ে মুক্তি দিয়ে। ২০১৪ চনৰ ৩০ জানুৱাৰীৰ এক উদ্বোধনী অনুষ্ঠানত অভিনেতা চালমান খানে এই এলবাম উদ্বোধন কৰে।

## বঁটা আৰু সন্মান

## তথ্য সংগ্ৰহ

শ্ৰেণী:ভাৰতৰ ব্যক্তি
শ্ৰেণী:ভাৰতীয় কণ্ঠশিল্পী‎
লিচু

**লিচু** (বৈজ্ঞানিক নাম: *[[লিচু|Litchi chinensis]]*) এবিধ নিৰক্ষীয় তথা ক্ৰান্তীয় অঞ্চলৰ ফল। ৰসাল ১-১.৫ ইঞ্চি ব্যাস বিশিষ্ট ফল। গা গছ প্ৰায় ১০-৩৫ ফুট উচ্চতা বিশিষ্ট হয়। 

thumb|লিচু

লিচু Sapindaceae পৰিয়ালৰ অন্তৰ্গত Litchi গণৰ একমাত্ৰ সদস্য। আদিতে লিচু চীনত পোৱা গৈছিল। বৰ্তমান বিশ্বৰ বহু স্থানত লিচুৰ খেতি কৰা হয়।

## বিৱৰণ
### গছ
লিচি চাইনেনছিছ হৈছে এবিধ চিৰসেউজ উদ্ভিদ আৰু সাধাৰণতে ১৫ মিটাৰ (৪৯ ফুট)তকৈ কম ওখ যদিও কেতিয়াবা ২৮ মিটাৰ (৯২ ফুট) পৰ্যন্ত ওখ হয়। ইয়াৰ চিৰসেউজ পাতবোৰ ১২.৫ৰ পৰা ২০ চে.মি. দীঘল হোৱা দেখা যায়। গছৰ বাকলিৰ বৰণ ধূসৰ-ক’লা, ডালবোৰ বাদামী-ৰঙা।

### ফল
লিচুৰ ফলবোৰ মঙহাল আৰু জলবায়ু, স্থান আৰু জাতৰ ওপৰত নিৰ্ভৰ কৰি ৮০–১১২ দিনত পূৰ্ণবয়স্ক হয়। ফলৰ আকৃতি ঘূৰণীয়া, ডিম্বাকৃতি বা হৃদয় আকৃতিৰ। ফলবোৰ ৫ চে.মি. দীঘল আৰু ৪ চে.মি. পৰ্যন্ত বহল (২.০ ইঞ্চি × ১.৬ ইঞ্চি) আৰু ওজন প্ৰায় ২০ গ্ৰাম।

লিচুৰ বাহিৰৰ কঠিন ছালখন কেঁচাতে সেউজীয়া, পকিলে ৰঙা বা গোলাপী-ৰঙা বৰণৰ। ছালখন খোৱাৰ যোগ্য নহয় যদিও ইয়াক সহজে আঁতৰাই খাব পৰা মিঠা সোৱাদ আৰু গোন্ধযুক্ত অৰ্ধস্বচ্ছ বগা মঙহাল তৰপ এটা দেখা পোৱা যায়। ফল চিঙাৰ পিছত ছালখন শুকান আৰু বাদামী ৰঙৰ হৈ পৰে।

ফলৰ খাব পৰা মঙহাল অংশটোৰ ভিতৰত এটা গাঢ় বাদামী ৰঙৰ বীজ থাকে যিটো ১ৰ পৰা ৩.৩ চে.মি. দীঘল আৰু ০.৬ৰ পৰা ১.২ চে.মি. বহল (০.৩৯–১.৩০ × ০.২৪–০.৪৭ ইঞ্চি)। এই বীজবোৰ খাব নোৱাৰি। যিহেতু কেনিং প্ৰক্ৰিয়াত ফলৰ সোৱাদ কমি যায়, সেয়েহে লিচুৰ ফলবোৰ সাধাৰণতে সতেজকৈ খোৱা হয়।

## পোষকদ্ৰৱ্য
লিচুৰ পকা/কেঁচা ফলত ৮২% পানী, ১৭% কাৰ্বহাইড্ৰেট, ১% প্ৰ’টিন আৰু নগণ্য পৰিমানৰ চৰ্বি থাকে। ১০০ গ্ৰাম লিচুৱে ৬৬ কেলৰি খাদ্য শক্তিৰ যোগান ধৰে। লিচুত প্ৰচুৰ ভিটামিন চি পোৱা যায়, প্ৰতি ১০০ গ্ৰামত ৭২ মিলিগ্ৰাম ভিটামিন চি থাকে – যিটো পৰিমাণে দৈনিক মূল্যৰ ৮৬% প্ৰতিনিধিত্ব কৰে – কিন্তু ইয়াত উল্লেখযোগ্য পৰিমাণত অন্য কোনো অণুপুষ্টিকাৰক পদাৰ্থ নাথাকে।

## লগতে চাওক
*তেজপুৰ লিচু

## তথ্য সংগ্ৰহ

শ্ৰেণী:ফল
২০১৬ চন

**২০১৬** (**MMXVI**) এটি অধিবৰ্ষ যিটো শুক্ৰবাৰ দিনাখন আৰম্ভ। গ্ৰেগৰীয়ান বৰ্ষপঞ্জী অনুযায়ী, এয়া কমন এৰা আৰু আন্ন দমিনাইৰ  ২০১৬তম বছৰ; ৩য় সহস্ৰাব্দৰ ১৬তম বছৰ আৰু ২১শ শতাব্দী; আৰু ২০১০ দশকৰ সপ্তম বছৰ।

## সম্ভাৱ্য আৰু নিৰ্ধাৰিত ঘটনাৱলী
### জুন
* ১১ জুন - ইউৰোপীয়ান চেম্পিয়ন শ্বীপ।

### আগষ্ট
* ৫ আগষ্ট - গ্ৰীষ্মকালীন অলিম্পিক অনুষ্ঠিত হ'ব।

## মৃত্যু
### জানুৱাৰী
* ৭ জানুৱাৰী - মুফতি মহম্মদ ছঈদ, জম্মু কাশ্মীৰৰ  মুখ্যমন্ত্ৰী (জন্ম: ১৯৩৬)
* ১০ জানুৱাৰী - ডেভিড বোয়ী, ইংৰাজ সঙ্গীতশিল্পী তথা অভিনেতা (জন্ম: ১৯৪৭)
* ১৩ জানুৱাৰী - জে এফ আৰ জেকব, ভাৰতীয় সেনাবাহিনীৰ উচ্চপদস্থ কৰ্মকৰ্তা (জন্ম: ১৯২৩)
* ১৬ জানুৱাৰী - আনন্দ চন্দ্ৰ দত্ত, ভাৰতীয় উদ্ভিদবিজ্ঞানী (জন্ম: ১৯২৩)

### ফেব্ৰুৱাৰী
* ৯ ফেব্ৰুৱাৰী - সুশীল কৈৰালা, নেপালৰ ৩৭তম প্ৰধানমন্ত্ৰী (জন্ম: ১৯৩৯)
* ১৯ ফেব্ৰুৱাৰী - উমবেৰ্তো একো, ইটালীয় সাহিত্যিক, দাৰ্শনিক আৰু সংকেত বিশ্লেষক (জন্ম: ১৯৩২)

### মাৰ্চ
* ৩ মাৰ্চ - মাৰ্টিন ক্ৰো, নিউজিলেণ্ডৰ ক্ৰিকেটাৰ আৰু ধাৰাভাষ্যকাৰ (জন্ম: ১৯৬২)
* ৪ মাৰ্চ - পূৰ্ণ এজিটক চাংমা, ভাৰতীয় ৰাজনীতিবিদ (জন্ম: ১৯৪৭)
* ৫ মাৰ্চ - ৰে টমলিনচন, মাৰ্কিন কম্পিউটাৰ প্ৰোগ্ৰামাৰ (জন্ম: ১৯৪১)
* ১২ মাৰ্চ - লয়েড চেপলে, নোবেল বিজয়ী মাৰ্কিন গণিত আৰু অৰ্থনীতিবিদ (জন্ম: ১৯২৩)
* ৩১ মাৰ্চ - ইমৰে কাৰ্টেজ, নোবেল বিজয়ী হাঙ্গেৰীয় লিখক (জন্ম: ১৯২৯)

### এপ্ৰিল
* ১৯ এপ্ৰিল - ৱাল্টাৰ ক'ন, নোবেল বিজয়ী মাৰ্কিন পদাৰ্থবিজ্ঞানী (জন্ম: ১৯২৩)
* ২১ এপ্ৰিল - প্ৰিঞ্চ ৰজাৰ নেলচন, মাৰ্কিন সঙ্গীতশিল্পী (জন্ম: ১৯৫৮)

### মে'
### জুন
* ৫ জুন - মনোহৰ আইচ, ভাৰতীয় বডিবিল্ডাৰ (জন্ম: ১৯১২)
* ২২ জুন -
** সমীৰ ৰায়চৌধুৰী, ভাৰতীয় বাংলা সাহিত্যিক (জন্ম: ১৯৩৩)
** আমজাদ ফৰিদ সাবৰি, পাকিস্তানি চুফি সঙ্গীতশিল্পী (জন্ম: ১৯৭৬)

### জুলাই
* ১৮ জুলাই - মুবাৰক বেগম, ভাৰতীয় সঙ্গীতশিল্পী (জন্ম: ১৯৩৫)
* ২৮ জুলাই - মহাশ্বেতা দেৱী, ভাৰতীয় বাংলা কথাসাহিত্যিক আৰু মানৱাধিকাৰ আন্দোলনকৰ্মী (জন্ম: ১৯২৬)

### আগষ্ট
* ১৯ আগষ্ট - সুব্ৰত বেনাৰ্জী, প্ৰাক্তন ভাৰতীয় ক্ৰিকেট আম্পায়াৰ (জন্ম: ১৯৪৫)
* ২৫ আগষ্ট - জেমচ ক্ৰোনিন, নোবেল বিজয়ী মাৰ্কিন নিউক্লীয় পদাৰ্থবিজ্ঞানী (জন্ম: ১৯৩১)

### ছেপ্টেম্বৰ
* ১৬ ছেপ্টেম্বৰ - কাৰ্লো আজেলিও চিয়াম্পি, ইটালীৰ প্ৰাক্তন ৰাষ্ট্ৰপতি আৰু প্ৰধানমন্ত্ৰী (জন্ম: ১৯২০)

### অক্টোবৰ
* ১৩ অক্টোবৰ - ভূমিবল অতুলতেজ, থাইলেণ্ডৰ ৰজা (জন্ম: ১৯২৭)
* ২০ অক্টোবৰ - জুনকো তাবেই, জাপানী পৰ্বতাৰোহী আৰু প্ৰথম এভাৰেস্ট বিজয়ী নাৰী (জন্ম: ১৯৩৯)

### নভেম্বৰ
* ৭ নভেম্বৰ - লিওনাৰ্ড কোহেন, কানাডীয় সঙ্গীতশিল্পী আৰু কবি (জন্ম: ১৯৩৪)
* ২৫ নভেম্বৰ - 
** ফিডেল কাষ্ট্ৰ', কিউবাৰ প্ৰাক্তন প্ৰধানমন্ত্ৰী আৰু ৰাষ্ট্ৰপতি (জন্ম: ১৯২৬)

### ডিচেম্বৰ
* ৫ ডিচেম্বৰ - জয়ললিতা জয়ৰাম, ভাৰতীয় ৰাজনীতিবিদ (জন্ম: ১৯৪৮)
* ১৩ ডিচেম্বৰ - টমাচ শেলিং, নোবেল বিজয়ী মাৰ্কিন অৰ্থনীতিবিদ (জন্ম: ১৯২১)
* ২১ ডিচেম্বৰ - ছিডনি ডেভিড ড্ৰেল,  মাৰ্কিন তাত্ত্বিক পদাৰ্থবিজ্ঞানী (জন্ম: ১৯২৬)
* ২৫ ডিচেম্বৰ - জৰ্জ মাইকেল, বিশ্ববিখ্যাত ইংৰাজী পপ গায়ক। (জন্ম: ১৯৬৩)

## তথ্য সংগ্ৰহ

শ্ৰেণী:বৰ্ষ
জিকা ভাইৰাছ

**জিকা ভাইৰাছ (Zika virus** বা **ZIKV**) হৈছে ভাইৰাছ পৰিয়াল *Flaviviridae* আৰু গণ *Flavivirus*-ৰ অন্তৰ্গত এবিধ বীজাণু। দিনত সক্ৰিয় থকা *Aedes* মহ যেনে *A. aegypti*য়ে এই ভাইৰাছ বিয়পায়। এই নামটো ১৯৪৭ চনত ভাইৰাছবিধ প্ৰথম ধৰা পৰা উগাণ্ডাৰ জিকা অৰণ্যৰ পৰা আহিছে।  জিকা ভাইৰাছৰ ডেংগি, পীত জ্বৰ, জাপানীজ এন্‌কেফেলাইটিছ আৰু ৱেষ্ট নাইল ভাইৰাছৰ লগত সম্পৰ্ক আছে। ১৯৫০ চনমানৰে পৰা আফ্ৰিকা হৈ এছিয়া পৰ্যন্ত বিষুৱৰেখাৰ ওচৰে মাজৰে এই ৰোগ হোৱা বুলি জনা যায়। ২০০৭ চনৰ পৰা ২০১৬ লৈকে ভাইৰাছবিধ প্ৰশান্ত মহাসাগৰ পাৰ হৈ আমেৰিকালৈ বিয়পে আৰু ২০১৫-২০১৬ জিকা ভাইৰাছ মহামাৰীৰ সৃষ্টি কৰে।

জিকা জ্বৰ বা জিকা ভাইৰাছ ৰোগ বুলি কোৱা সংক্ৰমণে পাতলীয়া ডেংগি ৰোগৰ দৰে শূন্য বা নূন্যতম লক্ষণ উৎপন্ন কৰে। বিশেষ চিকিৎসা নাই যদিও পাৰাচিটামল ঔষধ আৰু বিশ্ৰামে লক্ষণ পৰিশমৰ সহায় কৰে। ২০১৬ চনলৈকে এই ৰোগ ঔষধ বা প্ৰতিষেধকেৰে প্ৰতিৰোধ কৰিব নোৱাৰি। গৰ্ভৱতী মহিলাৰ পৰা সন্তানলৈ জিকা বিয়পিব পাৰে। ইয়াৰ ফলত মাইক্ৰ'চিফালি (সৰু আকাৰৰ মূৰ), মগজুৰ গুৰুতৰ ক্ষতি আৰু আন জন্মগত খুঁত হ'ব পাৰে। প্ৰাপ্তবয়স্কত জিকা সংক্ৰমণে Guillain–Barré syndrome কৰিব পাৰিলেও সেয়া বিৰল।২০১৬ চনৰ জানুৱাৰীত আমেৰিকা যুক্তৰাষ্ট্ৰৰ Centers for Disease Control and Prevention (CDC)-এ আক্ৰান্ত দেশসমূহত বিশেষ সাৱধানতাকে ধৰি কেতবোৰ ভ্ৰমণৰ নিৰ্দেশাৱলী প্ৰকাশ কৰে। গৰ্ভৱতী মহিলাৰ বাবে ভ্ৰমণ পিছুৱাই দিয়াৰ দৰে পৰামৰ্শও দিয়া হয়। আন চৰকাৰ বা স্বাস্থ্য সন্থাই একে ধৰণৰ ভ্ৰমণ সতৰ্কবাণী দিয়ে, যাৰ ভিতৰত কলম্বিয়া, ডমিনিকান ৰিপাব্লিক, পৰ্টে ৰিক', ইকুৱেডৰ, এল্‌ ছাল্‌ভাদৰ আৰু জামাইকাই অধিক তথ্য নজনালৈকে মহিলাক গৰ্ভধাৰণ পিছুৱানলৈ পৰামৰ্শ দিয়ে। ২০১৭ চনৰ ১৫ মে'ত ভাৰত চৰকাৰৰ স্বাস্থ্য আৰু পৰিয়াল কল্যাণ মন্ত্ৰ্যালয়ে গুজৰাটৰ বাপুনগৰ অঞ্চলত তিনিজন জিকা ভাইৰাছ ৰোগী ধৰা পৰা বুলি নিশ্চিত কৰে। জিকাক  বা  বুলি উচ্চাৰণ কৰা হয়।
thumb|জিকা ভাইৰাছ আৰু জিকা জ্বৰৰ এটা ভিডিঅ' বিৱৰণ।

## বাহ্যিক সংযোগ

* 
* 
* 
* Zika Virus – Centers for Disease Control and Prevention
* Flaviviridae Genomes  database search results from the Viral Bioinformatics Resource Center 
* Viralzone: Flaviviridae
* Virus Pathogen Database and Analysis Resource (ViPR): Flaviviridae
* World Health Organization Zika Virus Fact Sheet
শ্ৰেণী:পতংগজনিত ৰোগ
শ্ৰেণী:ফ্লেভিভাইৰাছ
বদৰুদ্দিন আজমল

** বদৰুদ্দিন আজমল** (Badruddin Ajmal)(জন্ম-১২ ফেব্ৰুৱাৰী, ১৯৫০) অসমৰ ধুবুৰী লোকসভা সমষ্টিৰ সাংসদ। ২০০৯ , ২০১৪ আৰু ২০১৯ চনৰ লোকসভা নিৰ্বাচনত তেওঁ একেৰাহে তিনিবাৰ ধুবুৰী লোকসভা সমষ্টিক প্ৰতিনিধিত্ব কৰিছে।

তেওঁ ২০০৪ চনত "অসম সংযুক্ত গণতান্ত্ৰীক মৰ্চা", পিছলৈ ২০০৯  চনত সৰ্ব ভাৰতীয় সংযুক্ত গণতান্ত্ৰিক মৰ্চা নামৰ ৰাজনৈতিক দল প্ৰতিষ্ঠা কৰে।  

তেতিয়াৰে পৰা তেওঁ প্ৰত্যক্ষ ভাবে ভাৰতীয় ৰাজনীতিত, বিশেষকৈ অসমৰ ৰাজনীতিত জড়িত হৈ পৰে।  তাৰোপৰি তেওঁ অসম ৰাজ্যিক জামিয়েত-উলেমা-ই-হিন্দৰ সভাপতি। আৰু দাৰুল উলুম দেউবন্দ ইছলামিক বিশ্ববিদ্যালয়ৰ উপদেষ্টা মণ্ডলীৰ সদস্য। 

জৰ্ডানৰ ৰয়েল ইছলামিক ষ্ট্ৰেজিক ষ্টাডীছ চেণ্টাৰে প্ৰকাশ কৰা ২০১৫-১৬ বৰ্ষৰ "পৃথিৱীৰ ৫০০ জন আটাইতকৈ প্ৰভাৱশালী মুছলমান"ৰ তালিকাত আজমলৰ নাম অন্তৰ্ভুক্ত হৈছে।

## তথ্য সংগ্ৰহ

শ্ৰেণী:অসমৰ ৰাজনীতিক
শ্ৰেণী:ভাৰতৰ ব্যৱসায়ী
শ্ৰেণী:ধুবুৰী জিলাৰ ব্যক্তি
পশমিনা

**পশমিনা** (Pashmina) হৈছে  কাশ্মীৰী ঊলৰ পৰা প্ৰস্তুত কৰা একপ্ৰকাৰৰ গাত লোৱা গৰম-চাদৰ। সৰ্ব প্ৰথমে ভাৰতৰ কাশ্মীৰত এই কাপোৰ তৈয়াৰ কৰা হৈছিল। পশমিনা শব্দটো ফৰাচী শব্দ **পাচমিনা**ৰ পৰা উদ্ভৱ হৈছে। ইয়াৰ অৰ্থ ঊলৰ পৰা প্ৰস্তুত কৰা। কাশ্মীৰী ভাষাত পশমিনাৰ অৰ্থ **কোমল  সোণ**। কাশ্মীৰী জাতৰ পাহাৰীয়া ছাগলীৰ পৰা এই ঊল সংগ্ৰহ কৰা হয়। এই জাতৰ ছাগলীৰ বিভিন্ন প্ৰজাতি আছে। কাশ্মীৰ অঞ্চলৰ চেংথাং মালভূমিৰ চেংথাই ছাগলী, কাৰ্গিল এলেকাৰ মাৰলা, উত্তৰ ভাৰতৰ হিমাচল প্ৰদেশৰ চেংগু ছাগলী আৰু নেপালৰ ছায়াংগাৰা ছাগলীৰ পৰা পশমিনা ঊল সংগ্ৰহ কৰা হয়। কাশ্মীৰ আৰু নেপালত হস্তচালিত তাঁতত পশমিনা চাদৰ তৈয়াৰ কৰা হয়।

## ইতিহাস

হিমালয় অঞ্চলত হাতেৰে তৈয়াৰ কৰা ছাগলীৰ ঊলেৰে তৈয়াৰ কৰা চাদৰক পশম বা পশমিনা নামে জনাজাত। তৃতীয় খ্ৰীষ্টপূৰ্ব আৰু ১১ শতিকাৰ লিখিত আফগান গ্ৰন্থত কাশ্মীৰী ঊলৰ চাদৰ তৈয়াৰ কৰাৰ কথা উল্লেখ আছে। সেয়ে ১৫ শতিকাত কাশ্মীৰী শাসক জয়নুল আবিদিনে ঐতিহাসিক পশমিনা শিল্পৰ ভিত্তি স্থাপন কৰে। তেওঁ মধ্য এছিয়াৰ পৰা তাঁতীসকলক লৈ আনিছিল। এতিয়াও  তেওঁৰ মাজাৰত এই চাদৰ নিৰ্মাণ কৰা শিল্পীসকলে শ্ৰদ্ধা নিবেদন কৰে।

প্ৰায় হাজাৰ বছৰ ধৰি নেপাল আৰু কাশ্মীৰত **কাশ্মীৰী চাদৰ**ৰ নিৰ্মাণ কাৰ্য চলি আছে। পাহাৰীয়া ছাগলীৰ পৰা পশমিনা আৰু কাশ্মীৰী ঊল সংগ্ৰহ কৰা হয়। পশমিনা সূতা কাশ্মীৰী সূতাতকৈ মিহি সেয়ে পশমিনাৰ পৰা খুব পাতল পোচাক তৈয়াৰ  কৰা সম্ভৱ।

## উৎপাদন
পশমিনা ছাগলীক স্থানীয় কাশ্মীৰী ভাষাত চেংথাই বোলা হয়। শীতকালৰ শেষৰ ফালে অৰ্থাৎ বসন্তৰ পৰা পশম সংগ্ৰহ কৰা হয়। যাতে গ্ৰীষ্মকালত ছাগলীবিলাক খালি চামৰাৰে বাচি থাকিব পাৰে। এটা ছাগলীৰ পৰা আনুমানিক ৮০-১৭০ গ্ৰাম ঊল পোৱা যায়। শীতত পুনৰাই ইহঁতৰ শৰীৰত পশম গজে। ছাগলীৰ নোমবোৰ নাকাটি ফণীয়াই সংগ্ৰহ কৰা হয়। পশমিনা ছাগলীয়ে কেৱল ঘাঁহেই নহয়, ঘাঁহৰ শিপা পৰ্যন্ত খাব পাৰে। লাডাখ অঞ্চলত চেংপা নামৰ এক সম্প্ৰদায়ে ঐতিহ্যবাহী পাৰম্পাৰিক পশমিনা ঊল প্ৰস্তুত  কৰে। তেওঁলোক নোমাডিক জনগোষ্ঠীৰ লোক আৰু কাশ্মীৰৰ চেংথং মালভূমিত বসবাস কৰে। এই মালভূমি সমুদ্ৰ পৃষ্ঠৰ পৰা ১৩,৫০০ ফুট উচ্চতাত অৱস্থিত। শীতকালত এই অঞ্চলৰ তাপমাত্ৰা -৪০ ডিগ্ৰী চেলচিয়াছ তললৈ নামি যায়। চেংপা জনগোষ্ঠী এই উচ্চতাত বসবাস কৰে আৰু মাংসৰ বাবে ভেড়া আৰু ঊণৰ বাবে পশমিনা ছাগলী পালন কৰে।

## ৰপ্তানি
পশমিনা ইয়াৰ কোমল কাপোৰ আৰু গৰমৰ বাবে পৃথিৱী বিখ্যাত। লাডাখৰ পৰা ৰপ্তানি হোৱা পশমিনাৰ সঠিক হিচাপ উলিওৱা বৰ কষ্টসাধ্য কাৰণ প্ৰতিবছৰ পাৰ্শ্ববৰ্তী দেশসমূহলৈ পশমিনা বিভিন্ন ধৰণে ৰপ্তানি কৰা হয়।

## ভৌগোলিক অস্তিত্ব
পশমিনায়ে ভাৰতৰ ভৌগোলিক অস্তিত্বৰ ইংগিত দিয়ে। সেয়ে ২০০৬ চনত ভাৰত চৰকাৰে পশমিনাক ভৌগোলিক সূচকৰ মৰ্যাদা দিয়ে।

## তথ্য সংগ্ৰহ

শ্ৰেণী:ভাৰতৰ ভৌগোলিক স্বীকৃতি
শ্ৰেণী:বয়ন শিল্প
অসম সাহিত্য সভাৰ নৱম বিশেষ বাৰ্ষিক হাফলং অধিৱেশন (২০১৬)

অসম সাহিত্য সভাৰ নৱম বিশেষ বাৰ্ষিক অধিৱেশন তিনিদিনীয়া কাৰ্যসূচীৰে ২০১৬ চনৰ ২ ফেব্ৰুৱাৰীৰ পৰা ডিমা হাছাও জিলাৰ হাফলং চহৰৰ সোণাৰাম থাউচেন সমন্বয় ক্ষেত্ৰত অনুষ্ঠিত হয়। ড° ধ্ৰুৱজ্যোতি বৰাই সভাপতিত্ব কৰা এই অধিৱেশনখনত সভাৰ প্ৰাক্তন সভাপতি পদ্মশ্ৰী ৰংবং তেৰাং, ঔপন্যাসিক য়েছে দৰজে ঠংচি, ড° ৰীতা চৌধুৰী আৰু ত্ৰিপুৰাৰ দুগৰাকী বিশিষ্ট সাহিত্যিক চন্দ্ৰকান্ত মুড়াসিংহ আৰু ড° আশীষ কুমাৰ বৈদ্যই অংশগ্ৰহণ কৰে।

## আলোচনাচক্ৰ
উক্ত অধিৱেশনত *কছাৰী ৰাজ-পৃষ্ঠপোষকতা আৰু অসমৰ ভাষা-সাহিত্য-সংস্কৃতি* শীৰ্ষক আলোচনাচক্ৰ অনুষ্ঠিত হয়। 

## তথ্য সংগ্ৰহ

শ্ৰেণী:অসম সাহিত্য সভাৰ অধিৱেশন
মথুৰা পেড়া

**মথুৰা পেড়া ([[:en:Mathura Peda|Mathura Peda]])**  এক উত্তৰ ভাৰতীয় অতি জনপ্ৰিয় মিঠাই। ইয়াৰ উৎপত্তিস্থল ভাৰতৰ মথুৰা। গাখীৰৰ পৰা প্ৰস্তুত কৰা উত্তৰ ভাৰতীয় এক উপকৰণ খয়া বা মাৱাৰ পৰা তৈয়াৰ কৰা হয়।
**মথুৰা পেড়া** ভাৰতত ইমানেই  প্ৰসিদ্ধ তথা জনপ্ৰিয় যে মুখে মুখে বহুতো যোজনা যেনে "मथुरा का पेड़ा औ छत्तीसगढ़ का खेड़ा" (অৰ্থাৎ মথুৰাৰ পেড়া আৰু ছত্তিসগড়ৰ  খেড়া) প্ৰচলিত। পেড়াৰ বাবে মথুৰাৰ এক বাণিজ্যিক চিন্হ বা ট্ৰেডমাৰ্ক হিচাপে ব্যৱহৃত হয়। ভ্ৰমণ কালত মথুৰাৰ পেড়া, মেৱা ভাতি পেড়া আৰু ৰপ্তানিযোগ্য বিশেষ পেড়ায়ে পৰ্যটক সকলক আকৃষ্ট কৰে।এই মিঠাই  খাদ্যৰ পদ হিচাপে ভাৰতৰ  ভৌগলিক অস্তিত্বৰ ইংগিত দিয়ে।

## জন্মাষ্টমী ভোগ
কৃষ্ণৰ জন্মভূমি মথুৰাত জনপ্ৰিয় প্ৰসাদ হিচাপে মথুৰা পেড়েৰা বিতৰণ কৰা হয়।
তাজা মেৱা, চেনি, গাখীৰ আৰু ঘিঁৰ লগত অতিৰিক্ত  সোৱাদৰ বাবে ইলাচী একেলগ মিলাই ৰান্ধি  ইয়াক  প্ৰস্তুত কৰা হয়। আজিকালি ভাৰতত পেড়াৰ অবিহনে যেন জন্মাষ্টমী অপূৰ্ণ  বুলি কোৱা হয়। প্ৰতি বছৰে এই দিনা পেড়া তৈয়াৰ  কৰি কৃষ্ণৰ নামত উৎসৰ্গা কৰা হয় আৰু ইয়াৰে উপবাস ভাঙা হয়।
## বিশ্বব্যাপী প্ৰসিদ্ধি
মথুৰাৰ বাহিৰেও ভাৰতৰ অন্যান্য পৰ্যটন স্থানত মথুৰাৰ পেড়া, আগ্ৰাৰ পেঠা আৰু মানেৰৰ লাড্ডুৰ সমানে জনপ্ৰিয়।
ভাৰতীয় মিঠাইৰ ভিতৰত মথুৰাৰ পেড়ায়ে এক সুকীয়া স্থান দখল কৰি আছে।

## এনড্ৰইদ নামাৰণ মতানৈক্য
গুগলে যেতিয়া পৰৱৰ্তী এনড্ৰইদ সংস্কৰণৰ নাম ভাৰতীয় মিঠাইৰ নামত নামাকৰণ কৰিব বুলি ঘোষণা কৰিছিল, বিভিন্ন পৰামৰ্শিত নামৰ ভিতৰত মথুৰা পেড়াও আছিল। কিন্তু ভাৰত চৰকাৰে কোনো এটা নাম সঠিককৈ নিৰ্বাচন কৰিব নোৱাৰা বাবে গুগলে উক্ত প্ৰস্তাৱটি ২০১৮ চনলৈ পিছুৱাই দিয়ে।

## লোকসাহিত্য
ভাৰতীয় লোকসাহিত্যত মথুৰাৰ পেড়াৰ স্বাদ দেখিবলৈ পোৱা  যায়। "মথুৰা কা পেড়ে মোহে লাও, খিলায়ে জি....."(তেওঁ মোক মথুৰাৰ পেড়া আনি খাবলৈ দিলে) ছন্দ পূজন গীত ভাৰতত অতি জনপ্ৰিয়।

## ৰন্ধন প্ৰণালীৰ লিংক
* নিশা মাধুলিকা 
* সঞ্জীৱ কাপুৰ
* Youtube video

## তথ্য সংগ্ৰহ

শ্ৰেণী:ভাৰতৰ ভৌগোলিক স্বীকৃতি
শ্ৰেণী:মিঠাই
গুণ্টুৰ সান্নাম

** গুণ্টুৰ সান্নাম ([[:en:Guntur Sannam|Guntur Sannam]])** বা ***Capsicum annuum var. Longhum*** এবিধ  সুপৰিচিত জলকীয়া সমূহৰ ভিতৰত অন্যতম। গোটেই পৃথিৱীতে এই জলকীয়াৰ ব্যাপক চাহিদা। ভাৰতৰ অন্ধ্ৰপ্ৰদেশৰ গুণ্টুৰ জিলা আৰু তেলঙ্গানা  ৰাজ্যৰ ৱাৰেংগেল আৰু খাম্মাম জিলাৰ বিস্তৃত অঞ্চলত গুণ্টুৰ জলকীয়াৰ খেতি কৰা হয়।
## উৎপত্তি
গুণ্টুৰ সান্নাম জলকীয়া * Capsicum annuum* প্ৰজাতিৰ জলকীয়া। মচলা আৰু পাচলি হিচাপে ব্যৱহাৰৰ বাবে বাণিজ্যিক ভাবে গুণ্টুৰ সান্নাম জলকীয়া খেতি কৰা হয়। ভাৰতীয়সকলৰ জনমুৰি ব্যৱহৃত মচলাৰ এক বুজন অংশ জলকীয়াই আৱৰি আছে।

প্ৰায় ৪০০ বছৰ ধৰি ভাৰতত জলকীয়াৰ খেতি কৰি থকা হৈছে। জলকীয়া উৎপাদনত ভাৰতে পৃথিৱীৰ ভিতৰতে শীৰ্ষস্থান অধিকাৰ কৰিছে। ভাৰতত উৎপাদিত মুঠ জলকীয়াৰ ৪৬% অন্ধ্ৰ প্ৰদেশ ৰাজ্যত উৎপাদিত হয় আৰু জলকীয়া উৎপাদনত অন্ধ্ৰ প্ৰদেশ ভাৰতৰ শীৰ্ষস্থান অধিকাৰী ৰাজ্য। এই জলকীয়াৰ নামেই প্ৰমাণ কৰে যে ই অন্ধ্ৰ প্ৰদেশৰ মৌলিক জলকীয়া। জলকীয়াৰ ওপৰত গৱেষণাৰ বাবে তিনি দশক পূৰ্বে অন্ধ্ৰ প্ৰদেশ চৰকাৰে গুণ্টুৰত এটি আঞ্চলিক গৱেষণা প্ৰতিষ্ঠান প্ৰতিষ্ঠা  কৰে। বৰ্তমান সময়ত জলকীয়া সেই অঞ্চলৰ প্ৰধান অৰ্থকাৰী ফচল আৰু এই জাতৰ জলকীয়া খেতিয়কৰ সকলৰ জীৱিকাৰ উৎস হিচাপে  পৰিণত হৈছে।

## ব্যুৎপত্তি
তেলেগু শব্দ **সান্নাম**ৰ অৰ্থ মিহি। নামৰ দ্বাৰাই ফলৰ বৈশিষ্ট্য প্ৰকাশ পায়। গুণ্টুৰ সাম্মামৰ অৰ্থ হৈছে গুটুৰ অঞ্চলত উৎপাদিত মিহি জলকীয়া।
## কৃষি
গুণ্টুৰ জলকীয়া প্ৰধানকৈ ডিচেম্বৰৰ পৰা ফল লাগিব আৰম্ভ হয়। বছৰি প্ৰায় ২৮০,০০০ টন গুণ্টুৰ সান্নাম জলকীয়া উৎপন্ন হয়। সৰ্বোচ্চ ফল পাবলৈ এটি নিৰ্দিষ্ট ব্যৱস্থা অৱলম্বন কৰি গুণ্টুৰ সান্নামৰ খেতি সম্পন্ন কৰা হয়। এই ফচল অতি সহজে ৰোগাক্ৰান্ত হয়। সেয়ে ভাল ফল পাবলৈ বিশেষ যত্ন আৰু লক্ষ্য প্ৰয়োজন।

### অঞ্চল ভেদে উৎপাদন
ভৌগোলিক অঞ্চল হিচাপে গুটুৰ সান্নাম জলকীয়া প্ৰধানত অন্ধ্ৰ প্ৰদেশৰ গুণ্টুৰ জিলাতে কৃষি, প্ৰক্ৰিয়াকৰণ আৰু বজাৰিকৰণ কৰা হয়।  গুন্টুৰ সাম্মাম জলকীয়াৰ বৃদ্ধিৰ বাবে উষ্ণ আৰু আদ্ৰ জলবায়ু উপযোগী আৰু পকাৰ সময়ত শুষ্ক জলবায়ু প্ৰয়োজন।

## তথ্য সংগ্ৰহ

শ্ৰেণী:ভাৰতৰ ভৌগোলিক স্বীকৃতি
শ্ৰেণী:জলকীয়া
জিতেন হাজৰিকা

**জিতেন হাজৰিকা** এজন অসমীয়া চিত্ৰশিল্পী। ভাৰতীয় সেনা বাহিনীৰ পৰা কৰ্ণেল ৰূপে অৱসৰ গ্ৰহণ কৰা হাজৰিকাই ১৯৩৬ চনত নগাঁৱত জন্মগ্ৰহণ কৰিছিল। ভাৰতৰ লগতে বিদেশতো তেওঁৰ একক চিত্ৰ প্ৰদৰ্শনী অনুষ্ঠিত হৈছে। চিত্ৰশিল্পীগৰাকীয়ে বৰ্তমান দিল্লীৰ নয়দাত বাস কৰে।

## শিক্ষা আৰু কৰ্মজীৱন
১৯৩৬ চনত নগাঁও জিলাৰ হাতীচোঙত জিতেন হাজৰিকাই জন্মগ্ৰহণ কৰে। নগাঁৱৰ চকলাঘাট হাইস্কুলৰ পৰা শিক্ষা গ্ৰহণ কৰি হাজৰিকা কটন মহাবিদ্যালয়ৰ পৰা ISC উত্তীৰ্ণ হয়। হাজৰিকাই ১৯৬৩ চনত গুৱাহাটীৰ অসম অভিযান্ত্ৰিক মহাবিদ্যালয়ৰ পৰা ব্যৱহাৰিক অভিযন্তা (Civil Engineer) ৰূপে উত্তীৰ্ণ হয়। উল্লেখনীয় যে অভিযান্ত্ৰিক মহাবিদ্যালয়ত ছাত্ৰ হিচাপে থাকোঁতে তেওঁ বিভিন্ন ক্ষেত্ৰত  প্ৰতিভাৰ স্বাক্ষৰ দাঙি ধৰিছিল। ইয়াৰ পিছতে  তেওঁ অসম ৰাজ্যিক বিদ্যুৎ পৰিষদত সহকাৰী অভিযন্তা হিচাপে কৰ্মজীৱন আৰম্ভ কৰে যদিও পিচলৈ সেই চাকৰি ত্যাগ কৰে। ১৯৬৪ চনত হাজৰিকা ভাৰতীয় সেনা বাহিনীত নিযুক্ত হয়, আৰু ১৯৯০ চনত কৰ্নেলৰূপে চাকৰিৰ পৰা স্বেচ্ছামূলক ভাৱে অৱসৰ গ্ৰহণ কৰে।

১৯৭২ চনত কলকাতাৰ একাডেমী অফ আৰ্টছত শিল্পীগৰাকীৰ প্ৰথমখন চিত্ৰ প্ৰদৰ্শনী অনুষ্ঠিত হয়। ১৯৮২ চনত অনুষ্ঠিত এক প্ৰতিযোগিতাত তেওঁ সৈন্যবাহিনীৰ শ্ৰেষ্ঠ চিত্ৰশিল্পীৰূপে স্বীকৃতি লাভ কৰে।

জিতেন হাজৰিকাই অংকিত কৰা ছবিসমূহৰ মাজত গভীৰ বাস্তৱবাদৰ ভাৱ সুন্দৰকৈ ফুটি উঠা দেখা যায়। বিশেষকৈ তেখেতে ছবিৰ মাজেৰে সাম্প্ৰাতিক সময়ৰ প্ৰতিচ্ছবিসমূহ দাঙি ধৰি চিত্ৰশিল্পক  অনন্য মাত্ৰা প্ৰদান কৰাৰ লগতে জনসাধাৰণৰ দ্বাৰা প্ৰভূত সমাদৃত হৈ আহিছে।

## বঁটা আৰু সন্মান
* প্ৰণৱ বৰুৱা বঁটা, ২০১১ চন।

## তথ্য সংগ্ৰহ

শ্ৰেণী:অসমৰ চিত্ৰশিল্পী
শ্ৰেণী:অসমৰ ব্যক্তি
শ্ৰেণী:জীৱিত ব্যক্তি
ৰাষ্ট্ৰীয় ভেষজবিজ্ঞান শিক্ষা আৰু গৱেষণা প্ৰতিষ্ঠান, গুৱাহাটী

**ৰাষ্ট্ৰীয় ভেষজবিজ্ঞান শিক্ষা আৰু গৱেষণা প্ৰতিষ্ঠান, গুৱাহাটী ([[:en: National Institute of Pharmaceutical Education and Research, Guwahati ]] বা NIPER-Guwahati বা NIPER-G**) ভাৰত চৰকাৰৰ ৰসায়নিক আৰু সাৰ মন্ত্ৰণালয়ে ২০০৮ চনত প্ৰতিষ্ঠা কৰা আন সাত খন বিদ্যালয়ৰ অন্যতম ভাৰতীয় ৰাজহুৱা ভেষজবিজ্ঞান গৱেষণা প্ৰতিষ্ঠান। প্ৰতিষ্ঠানখনে ভেষজবিজ্ঞানত স্নাতকোত্তৰ আৰু ডক্টৰেট পৰ্যায়ৰ ডিগ্ৰী প্ৰদান কৰে।  ৰাষ্ট্ৰীয় গুৰুত্বপূৰ্ণ প্ৰতিষ্ঠান  হিচাপে মানৱ সম্পদ উন্নয়নত প্ৰতিষ্ঠানখনে ভাৰতীয় ভেষজবিজ্ঞান উদ্যোগত এক গুৰুত্বপূৰ্ণ ভূমিকা পালন কৰিছে। ভাৰতৰ বিজ্ঞান বিষয়ক বিভিন্ন উদ্যোগৰ লগতে প্ৰচুৰ সম্ভাৱনাময় ঔষধ প্ৰস্তুতকৰণৰ ক্ষেত্ৰ খনত ই প্ৰত্যক্ষ ভাৱে জড়িত হৈ আছে।

## ইতিহাস
২০০৮ চনৰ ছেপ্টেম্বৰ মাহত ৰাষ্ট্ৰীয় ভেষজবিজ্ঞান শিক্ষা আৰু গৱেষণা প্ৰতিষ্ঠান, গুৱাহাটী আৰম্ভ হৈছিল। কেন্দ্ৰীয় সাৰ আৰু ৰসায়ন মন্ত্ৰী ৰাম বিলাস পাচোৱানে ২০০৮ চনৰ ১৬ ছেপ্টেম্বৰ তাৰিখে প্ৰতিষ্ঠানখন উদ্বোধন কৰিছিল। ইয়াৰ অস্থায়ী চৌহদ গুৱাহাটীৰ ভাঙাগড়ত অৱস্থিত গুৱাহাটী চিকিৎসা মহাবিদ্যালয়ৰ প্ৰাংগণত আছিল। ২০১৫ চনৰ ৩০ মে' তাৰিখে কেন্দ্ৰীয় সাৰ আৰু ৰসায়ন মন্ত্ৰী অনন্ত কুমাৰে অসমৰ মুখ্যমন্ত্ৰী তৰুণ গগৈ আৰু যুৱ পৰিক্ৰমা বিভাগৰ কেন্দ্ৰীয় ৰাজ্যমন্ত্ৰী সৰ্বানন্দ সোণোৱালৰ উপস্থিতিত প্ৰতিষ্ঠান খনৰ স্থায়ী প্ৰাংগণৰ আধাৰশিলা কামৰূপ জিলাৰ চাংচাৰিত স্থাপন কৰে। 
## শিক্ষা
প্ৰতিষ্ঠানখনে চাৰিটা বিভাগত দুবছৰীয়া স্নাতকোত্তৰ পাঠ্যক্ৰমত এমএচ(ফাৰ্ম.) প্ৰদান কৰে। ইয়াৰ লগতে ই পিএইছডি ডিগ্ৰীয়ো প্ৰদান কৰে।
## বিভাগসমূহ
*ভেষজবিজ্ঞান আৰু বিষবিজ্ঞান (Pharmacology and Toxicology
Biotechnology)
*ফাৰ্মাচী অনুশীলন (Pharmacy Prctice)
* ঔষধ বিজ্ঞান (Pharmaceutics)
* ঔষধীয় বিশ্লেষণ (Pharmaceutical Analysis)
## নামভৰ্তি
ৰাষ্ট্ৰীয় ভেষজবিজ্ঞান শিক্ষা আৰু গৱেষণা প্ৰতিষ্ঠানসমূহত নামভৰ্তি গ্ৰেজুয়েট ফাৰ্মাচী এপ্তিটিউড টেষ্ট পৰীক্ষাৰ দ্বাৰা হয়। এই পৰীক্ষাৰ পিছত শিক্ষাৰ্থী সকলক নাইপাৰ সকলে অনুষ্ঠিত কৰা সংযুক্ত প্ৰৱেশ পৰীক্ষাৰ দ্বাৰা বাচনি কৰা হয়। 
## তথ্য উৎস

শ্ৰেণী:অসমৰ গৱেষণা প্ৰতিষ্ঠানসমূহ
শান্তিনিকেতনী চৰ্মজাত সামগ্ৰী

**শান্তিনিকেতনী চৰ্মজাত সামগ্ৰী** এক ধৰণৰ হস্তশিল্প যাৰ উৎস পশ্চিমবংগ ৰাজ্যৰ বীৰভূম জিলাৰ শান্তিনিকেতন। এই চৰ্মজাত সামগ্ৰীবোৰ অতি ৰঙীন বুটাকৰা অথবা বিভিন্ন নক্সাযুক্ত হয়। শান্তিনিকেতনী চৰ্মজাত দ্ৰব্যৰ প্ৰধান বৈশিষ্ট্য হ'ল ই সুন্দৰ ৰঙৰ লৈখিক নক্সাযুক্ত। ৰঙীন নক্সাবোৰ, শুকান শস্যৰ বীজৰ পৰা উৎপন্ন ৰঙৰ সাহায্যত কৰা হয় যি এইজাতীয় সামগ্ৰীত অলংকৰণৰ পক্ষে বিশেষভাৱে উপযুক্ত। শস্যৰ বীজৰ পৰা এইপ্ৰকাৰপ ৰং আৰু অলংকৰণৰ পদ্ধতিক E.I.Tanning পদ্ধতি বোলা হয়। এই হস্তশিল্পই ভাৰতৰ ভৌগোলিক অস্তিত্বৰ ইংগিত দিয়ে।

## ইতিহাস

শান্তিনিকেতনে চৰ্ম-শিল্পৰ এই ঐতিহ্যৰ লগত ন'বেল বিজয়ী বিশ্বকবি ৰবীন্দ্ৰনাথ ঠাকুৰৰ দ্বাৰা প্ৰতিষ্ঠা কৰা বিশ্বভাৰতী বিশ্ববিদ্যালয়ৰ এক যোগসূত্ৰ আছে। শান্তিনিকেতনৰ বিশ্বভাৰতী বিদ্যালয়ত সৃজনশীল আৰু বস্তুধৰ্মী শিক্ষাব্যৱস্থাৰ প্ৰচলন আছিল যি গতানুগতিক শিক্ষা পদ্ধতিৰ তুলনাত গুৰুত্বপূৰ্ণ আছিল। শান্তিনিকেতন তথা বোলপুৰত ভাৰতীয় কাৰিকৰী শিল্প আন্দোলনৰ সূচনা হৈছিল ৰবীন্দ্ৰনাথ আৰু তেওঁৰৰ পুত্ৰ ৰথীন্দ্ৰনাথ ঠাকুৰৰ সুযোগ্য নেতৃত্বত প্ৰায় ৮০বছৰ পূৰ্বে। এই কাৰিকৰী শিক্ষাৰ অন্যতম আছিল চৰ্মশিল্প। বিশ্বভাৰতী বিশ্ববিদ্যালয়ৰ এই সম্পৰ্কীত বিভাগটো 'শিল্প সদন' নামে পৰিচিত।

এই চৰ্মশিল্পৰ ঐতিহ্যৰ উন্নয়নৰ লগত জড়িত অন্য এটা গুৰুত্বপূৰ্ণ প্ৰতিষ্ঠান হ'ল 'আমাৰ কুটিৰ'। ১৯২৬ খ্ৰীষ্টাব্দত, স্বাধীনতা সংগ্ৰামী শ্ৰী সুশেন মুখাৰ্জ্জীয়ে আমাৰ কুটিৰ ছ'ছাইটি স্থাপন কৰে, প্ৰাক- স্বাধীনতাৰ সময়ৰ মুক্ত ৰাজনৈতিক জেলবন্দীসকলৰ আশ্ৰয় আৰু কৰ্মসংস্থানৰ বাবে। কিন্তু তৎকালীন ব্ৰিটিছ চৰকাৰে এই সংগঠনক নিষিদ্ধ কৰে। স্বাধীনতাৰ পৰৱৰ্তীকালত, আমাৰ কুটিৰ ছছাইটি এই চৰ্মজাত সামগ্ৰী আৰু অন্যান্য হস্তশিল্পৰ উৎকৰ্ষৰ কাৰণে সুপৰিচিত হয়।

## অভিনৱত্ব
শান্তিনিকেতনত উৎপাদিত সামগ্ৰীৰ এটি অসাধাৰণ বৈশিষ্ট্য হ'ল ইয়াৰ অলংকৰণত ১৯২০ খ্ৰীষ্টাব্দত পূৰ্বদেশীয় জাভা আৰু বালিৰ পৰা আমদানিকৃত নক্সা ব্যবহৃত হয়। এই নক্সাত এক অনবদ্য শিল্পশৈলীৰ লগতে চিৰন্তনতা আৰু ঐতিহ্যৰ ছাঁ লক্ষ কৰা যায়। এই শিল্পই চিৰন্তন আৰু লোকশিল্পৰ এক চমৎকাৰী আৰ্হি প্ৰদৰ্শিত কৰে। চিৰন্তন চিত্ৰায়নৰ মাজত যিদৰে দেখা যায় হৰিণাৰ সৈতে শকুন্তলাৰ বনচাৰিণী দৃশ্য, সেইদৰে লোকশিল্পৰ চিত্ৰায়নত লক্ষ্য কৰা যায় সনাতনী চাঁওতালী প্ৰথাৰ উপস্থিতি।

## শান্তিনিকেতনৰ চৰ্মজাত সামগ্ৰী সমূহ
চৰ্মজ দ্ৰব্যৰ বিপুল সম্ভাৰে শান্তিনিকেতনৰ চৰ্মজাত শিল্পকৰ্মক সমৃদ্ধ কৰিছে, যেনে-
* টকা থোৱা মোনা
* হাত মোনা
* মুদ্ৰা অথবা কইন থোৱা মোনা
* গহনাৰ বাকচ
* মহিলাসকলে কান্ধত লোৱা মোনা
* ভেনিটি বেগ
* কলম আৰু পেঞ্চিল বাকচ
* চশমা থোৱা খাপ; ইত্যাদি।

## তথ্য সংগ্ৰহ

শ্ৰেণী:পশ্চিম বংগৰ ভৌগলিক সূচক
শ্ৰেণী:পশ্চিমবংগ
শ্ৰেণী:ভাৰতৰ হস্তশিল্প
উষাপুৰ

**উষাপুৰ** ডিব্ৰুগড় জিলাৰ দক্ষিণ প্ৰান্তত অৱস্থিত এখন গাঁও৷ উষাপুৰ গাঁৱৰ পূবে গৰীয়াবাম গাঁও, পশ্চিমে বুঢ়ীদিহিং নৈ, উত্তৰে পদুমনি,ৰূপহী গাঁও আৰু দক্ষিণে টিপাম গাঁও৷ যথেষ্ঠ সাৰুৱা এই অঞ্চলত ‌অইলৰ কেইবাটাও তৈল খাদৰ ওপৰি এটা অ চি এছ আছে৷

## ইতিহাস
এই অঞ্চলটোত আহোম ৰাজত্বৰ সময়ৰ বহু পুখুৰী আছে৷ এই গাৱৰ মাজেৰে চাৰেং (চয়ঙৰ) আলি নামেৰে নক্তে ৰজাই বন্ধোৱা এটা পথ আছে৷ কালক্ৰমত এই অঞ্চল জনশূন্য হৈ জংঘলত পৰিণত হয়৷ পুনৰ ১৯২০ চন মানৰ পৰা এই ঠাইলৈ শিৱসাগৰ আৰু যোৰহাট জিলাৰ বিভিন্ন ঠাইৰ পৰা আহি বসতি কৰিবলৈ লয় আৰু নতুনকৈ বসতি পতা এই ঠাইৰ নাম হয় উষাপুৰ৷ এই গাঁৱত আগতে এটাই বৰ নামঘৰ আছিল৷ পৰৱৰ্তী সময়ত জনসংখ্যা বৃদ্ধিৰ বাবে নামঘৰ ছটালৈ বৃদ্ধি হয়৷ ইয়াত "উষাপুৰ জ্ঞানোদয় পুথিভঁৰাল"নামৰ পুথিভঁৰালৰ উপৰি এটা যুৱক সংঘ আৰু ৰংমন বিহুতলি নামৰ এটা প্ৰেক্ষাগৃহ আছে৷

## পৰিবহণ
ইয়ালৈ নাহৰকটীয়াৰ  পৰা জয়পুৰ চাৰিআলি হৈ নীপকো দলং পাৰ হৈ আহিব পাৰি। আনহাতে দুলীয়াজান-ডিগবৈ পথৰ পদুমনি তিনিআলি হৈও আহিব পাৰি৷

শ্ৰেণী:অসমৰ গাঁও
এডিডাছ

**এডিডাছ** হৈছে জাৰ্মানীৰ এটা বহুজাতিক সংস্থা যিয়ে খেলৰ সাজ পোছাক, জোতা আৰু অন্যান্য প্ৰয়োজনীয় সামগ্ৰী নিৰ্মাণ কৰে আৰু ইয়াৰ মুখ্য কাৰ্যালয় হাৰ্জোজেনাৰ্ছ, বাভাৰিয়াত অৱস্থিত। এই সংস্থাটো ইউৰোপৰ সবাতোকৈ বৃহৎ আৰু বিশ্বৰ দ্বিতীয় বৃহৎ খেলৰ পোছাক নিৰ্মাণকাৰী হিচাপে জনাজাত।

১৯৪৯ চনৰ ১৮ আগষ্টত এডল্ফ ডেছলাৰে এডিডাছ প্ৰতিষ্ঠা কৰিছিল। তেওঁৰ নামেৰেই ইয়াৰ নামকৰণ কৰা হৈছে। এডিডাছ গ্ৰুপত আন এটা খেলৰ পোছাক নিৰ্মাণকাৰী সংস্থা ৰিব’ক-ও অন্তৰ্ভুক্ত। কোম্পানীটোৰ নিৰ্মিত সামগ্ৰীসমূহত সাধাৰণতে তিনিডাল সমান্তৰাল ৰেখা লগোৱা দেখা যায়। সেই সমান্তৰাল ৰেখা কেইডালেই কোম্পানীটোৰ ল’গ’। ব্ৰেণ্ড নাম এডিডাছৰ প্ৰথম আখৰটো সৰুফলা **a** ব্যৱহাৰ কৰা হয়।

## তথ্য সংগ্ৰহ

শ্ৰেণী:কোম্পানী
মহাকৰ্ষণিক তৰংগ

পদাৰ্থ বিজ্ঞানত **মহাকৰ্ষণিক তৰংগ** হৈছে মহাজাগতিক সময়-স্থানৰ বক্ৰত সৃষ্টি হোৱা আৰু উৎসৰপৰা বহিৰ্মুখে গতি কৰা তৰংগৰূপী একপ্ৰকাৰ শক্তি। ১৯১৬ চনত এলবাৰ্ট আইনষ্টাইনে তেওঁৰ সাধাৰণ আপেক্ষিকতাবাদ তত্বৰ আধাৰত ইয়াৰ ভৱিষ্যবাণী কৰিছিল। মহাকৰ্ষণিক তৰংগৰাশীয়ে একপ্ৰকাৰ **মহাকৰ্ষনিক শক্তি**ৰূপে গতি কৰে। নিউটনীয় পদাৰ্থবিজ্ঞানত ইয়াৰ অৱস্থিতি সম্ভৱ নহয় কাৰণ নিউটনীয় পদাৰ্থবিজ্ঞানত মহাকৰ্ষণৰ বেগ অসীম বুলি গণ্য কৰা হয়।

প্ৰত্যক্ষ আৱিস্কাৰৰ আগতেও ইয়াৰ সম্ভেদ পোৱা গৈছিল। ইয়াৰ প্ৰত্যক্ষ আৱিস্কাৰৰ বাবে উৎকৃষ্ট সংবেদশীল উৎস হৈছে স্বেত বামন, নিউট্ৰন নক্ষত্ৰ আৰু কৃষ্ণগহ্বৰৰে গঠিত দ্বৈত নক্ষত্ৰ পদ্ধতি Advanced LIGO-অৰ উপৰিও কেইবাটাও মানমন্দিৰ ইয়াৰ গৱেষণাত ৰত হৈ আছে (ছেপ্তেম্বৰ ২০০৫)।  

২০১৬ চনৰ ১১ ফেব্ৰুৱাৰী তাৰিখে লিগ' আৰু ভাৰগ'ৰ বৈজ্ঞানিক সহযোগিতাত প্ৰথমবাৰৰ বাবে প্ৰত্যক্ষভাৱে মহাকৰ্ষণিক তৰংগ পৰ্যবেক্ষণ কৰা বুলি ঘোষণা কৰা হয়। এডভাঞ্চড লিগ' ডিটেক্টৰৰ সহায়ত ২০১৫ চনৰ ১৪ ছেপ্তেম্বৰ তাৰিখে মহাকৰ্ষণিক তৰংগ পৰ্যবেক্ষণ কৰা হৈছিল। দুটা কৃষ্ণগহ্বৰৰ সংঘৰ্ষৰ ফলত এই মহাকৰ্ষণিক তৰংগসমূহ সৃষ্টি হৈছিল।
 
মহাকৰ্ষণিক তৰংগ চিনাক্তকৰণৰ ক্ষেত্ৰত গুৰুত্বপূৰ্ণ অৱদান আগবঢ়োৱা বাবে ৰেইনাৰ ৱেইছ, কিপ থ'ৰ্ণ আৰু বেৰী বেৰিছক ২০১৭ বৰ্ষত পদাৰ্থ বিজ্ঞানৰ ন'বেল বঁটা প্ৰদান কৰা হয়।

## তথ্যসূত্ৰ

শ্ৰেণী:আপেক্ষিকতাবাদ
নাৰ্জী

**নাৰ্জী** গৃহসজ্জাত ব্যৱহাৰ হোৱা এটি সুগন্ধী ফুল। এই ফুলৰ কৃষি প্ৰণালী একেবাৰেই সহজ। ভাৰত উপমহাদেশত অতীতৰে পৰা এই ফুলৰ খেতি আৰু বিভিন্ন কাৰ্য্যত ব্যৱহৃত হৈ আহিছে। নাৰ্জী Compositae গোত্ৰত অন্তৰ্ভুক্ত, বৈজ্ঞানিক নাম ***Tagetes erecta***। । নাৰ্জী ফুল বিভিন্ন জাত আৰু ৰঙৰ হোৱা দেখা যায়। এই ফুল সাধাৰণতে উজ্জ্বল হালধীয়া আৰু  কমলা হালধীয়া হয়। সাধাৰণতে নাৰ্জী এটি শীতকালীন ফুল হ'লেও বৰ্তমানে  গ্ৰীষ্ম আৰু বৰ্ষাকালতো ইয়াৰ খেতি কৰা হয়। বাগিচাৰ  শোভা বৰ্ধন উপৰিও বিভিন্ন উৎসৱ-অনুষ্ঠান, পূজা-পাৰ্বন আৰু গৃহসজ্জাত নাৰ্জীক ব্যাপক ভাবে ব্যৱহাৰ কৰা হয়।

নাৰ্জী অসমৰ গৃহস্থ বাগিচাৰ সাধাৰণ ফুল। ১৯৯০ৰ দশকৰ পৰা নাৰ্জী অসম তথা ভাৰতত বাণিজ্যিকভাবে খেতি কৰা হয়। উজনি অসমৰ বিশেষকৈ ডিব্ৰুগড়, শিৱসাগৰ, যোৰহাট, লক্ষিমপুৰ আৰু মধ্য অসমৰ জিলা কেইখনত নাৰ্জী খেতি কৰা হয়।
অসমীয়াত নাৰ্জীক 
***গেন্ধালি***, ***গেন্ধাই***, ***জাৰমালতী***, **'গোন্ধ-মালতী আদি বিভিন্ন নামেৰে জনাজাত।
## বিভিন্ন ভাষাত নাম
*অসমীয়া: নাৰ্জী 
*বাংলা: গাঁদা
*হিন্দী, মৈথিলী, পঞ্জাবী: গেন্দা
*গুজৰাটী: গলগোটা (ગલગોટા)
*নেপালী: সয়পত্ৰী

## জাত
অসমত প্ৰধানত দুই ধৰণৰ নাৰ্জী  পোৱা যায়ঃ
* আফ্ৰিকান নাৰ্জীঃ এই শ্ৰেণীৰ নাৰ্জী হালধীয়া ৰঙৰ আৰু গছৰ  আকৃতি তুলনামূলক ভাবে ডাঙৰ। উল্লেখযোগ্য জাতসমূহ হলঃ ইনকা, গিনি গল্ড, ইয়েলা চুপ্ৰিম, গল্ডস্মিথ, মেন ইন দি মুন, ইত্যাদি।
* ফৰাচী নাৰ্জীঃ এই শ্ৰণীৰ নাৰ্জী কমলা হালধীয়া হয়। ইয়াৰ গা-গছ তুলনামূলক ভাবে সৰু। কিছুমানৰ পাপৰিত ক'লা দাগ থাকে। উল্লেখযোগ্য জাতসমূহ হলঃ মেৰেয়েটা, হাৰমনি, লিজন অফ অনাৰ, ইত্যাদি।

ইয়াৰোপৰি বগা নাৰ্জী, জম্বো নাৰ্জী, হাইব্ৰিড আৰু ৰঙা বা চাইনিজ নাৰ্জীৰ খেতি কৰা হয়।
### ঔষধীয় গুণ
নাৰ্জী ফুলৰ গছৰ ঔষধীয় গুণ আছে। কটা স্থানত নাৰ্জী গছৰ ৰস লগালে ক্ষত স্থানৰ পৰা তেজ ওলোৱা বন্ধ হয়। গাওঁ সমূহত এতিয়াও কটা-ছিঙাৰ প্ৰাথমিক  চিকিৎসাত ইয়াক ব্যৱহাৰ কৰা  হয়।

## চিত্ৰমালা

Image:French marigold.jpg|ফৰাচী নাৰ্জী
Image:Tagetes.png|আফ্ৰিকান নাৰ্জী
Image:Tagetes-anatomy.jpg
Image:Tagetes-flower grow-1.jpg
Image:Tagetes-flower grow-2.jpg
Image:Tagetes-flower grow-3.jpg


## তথ্য সংগ্ৰহ

শ্ৰেণী:উদ্ভিদজগত
শ্ৰেণী:ফুল
শ্ৰেণী:অসমৰ উদ্ভিদ
কৃষ্ণচূড়া

**কৃষ্ণচূড়া** এক বৃক্ষ জাতীয় উদ্ভিদ। ইয়াৰ বৈজ্ঞানিক নাম ''Delonix regia''। এই গছ চমৎকাৰ পত্ৰ-পল্লৱ আৰু জুইৰ দৰে ৰঙা কৃষ্ণচূড়া ফুলৰ বাবে প্ৰসিদ্ধ। ই Fabaceae পৰিয়ালৰ অন্তৰ্ভুক্ত। পৰামৰ্শিত ভাষাসমূহ
অসমীয়া, বাংলা, ওড়িয়া আদি ভাষাত কৃষ্ণচূড়া বুলি কোৱাৰ বিপৰীতে কৃষ্ণচূড়াক হিন্দী, মাৰাঠী আদি ভাষাত গুলমোহৰ বুলিও কোৱা হয়।

## বৰ্ণনা
কৃষ্ণচূড়া গছৰ ৰঙা, কমলা, হালধীয়া ফুল আৰু উজ্জ্বল সেউজীয়া পাতে ইয়াক দৃষ্টিনন্দন কৰি তোলে। কৃষ্ণচূড়া মাদাগাস্কাৰৰ শুষ্ক পৰ্ণপাতি বৃক্ষৰ অৰণ্যত পোৱা যায়। অৰণ্যত ই বিলুপ্ত প্ৰায়। সৌন্দৰ্য বৰ্ধক গুণৰ উপৰিও এই গছ উষ্ণ জলবায়ুত ছাঁ দিবলৈ বিশেষভাবে উপযুক্ত। কৃষ্ণচূড়া উদ্ভিদ উচ্চতাত কম (সৰ্বোচ্চ ১২ মিটাৰ) হলেও ডাল-পাতেৰে ই বহু অঞ্চল আৱৰি থাকে। শুষ্ক অঞ্চলত গ্ৰীষ্মকালত কৃষ্ণচূড়াৰ পাত সৰি গলেও নাতিশীতোষ্ণ অঞ্চলত ই চিৰসেউজীয়া। 
## ফুল আৰু পাত
কৃষ্ণচূড়া ফুলৰ ৰং উজ্জ্বল ৰঙা। ভাৰত উপমহাদেশত বসন্ত কালত ইয়াৰ ফুল ফুলে। ফুলবোৰ চাৰিটা পাপৰি যুক্ত। পাপবোৰ প্ৰায় ৮ ছেণ্টিমিটাৰলৈ দীঘল হব পাৰে। কৃষ্ণচুড়া জটিল পত্ৰ বিশিষ্ট আৰু উজ্জ্বল সেউজীয়া। প্ৰতিটো পাত ৩০-৫০ ছেণ্টিমিটাৰ দীঘল আৰু ২০-৪০টা উপপত্ৰ বিশিষ্ট। 
## পৰিবেশ
কৃষ্ণচূড়াৰ বাবে উষ্ণ বা প্ৰায়-উষ্ণ জলবায়ুৰ দৰকাৰ। এই বৃক্ষ শুষ্ক আৰু লৱণাক্ত অৱস্থা সহ্য কৰিব পাৰে। কেৰেবিয়ান অঞ্চল, আফ্ৰিকা, হংকং, তাইৱান, দক্ষিণ চীন, বাংলাদেশ, ভাৰত সহ বিশ্বৰ অনেক দেশত কৃষ্ণচূড়া পোৱা যায়। আমেৰিকা যুক্তৰাষ্ট্ৰত কৃষ্ণচূড়া কেৱল মাত্ৰ দক্ষিণ ফ্ল'ৰিডা, দক্ষিণ পশ্চিম ফ্ল'ৰিডা, টেক্সাচৰ ৰিঅ' গ্ৰাণ্ড উপত্যকাত পোৱা যায়।

ভাৰত বৰ্ষত সাধাৰণতে এপ্ৰিল-জুন সময়ত কৃষ্ণচূড়া ফুল ফুলে। সেইদৰে পৃথিৱীৰ বিভিন্ন দেশত কৃষ্ণচূড়াৰ ফুল ফুলাৰ সময় ভিন্ন। 

* দক্ষিণ ফ্ল'ৰিডা - জুন
* কেৰেবিয়ান - মেৰ পৰা ছেপ্তেম্বৰ
* ভাৰত - এপ্ৰিলৰ পৰা জুন
* অষ্ট্ৰলিয়া - ডিচেম্বৰৰ পৰা ফেব্ৰুৱাৰী
* আৰব আমিৰাত - ছেপ্তেম্বৰ
## চিত্ৰমালা

Image:Krishnachura flower (1).jpg
Image:Flamboyant BW 2.jpg
Image:Curtis.poinciana.jpg
Image:Leaves, pods & flowers I IMG 8688.jpg 
Image:Flower I IMG 8687.jpg
Image:Tree with pods & flowers I IMG 8689.jpg
Image:Fruit I IMG 8692.jpg
Image:Bark I IMG 8691.jpg
Image:RoyalPoincianaFlower.jpg
Image:Flame tree mali.jpg
Image:Starr_020630-0010_Delonix_regia.jpg
Image:RoyalPoinciana.jpg
Image:Yellow Delonix Regia.jpg

## তথ্য সংগ্ৰহ

শ্ৰেণী:বৃক্ষ
শ্ৰেণী:ফুল
শ্ৰেণী:উদ্ভিদজগত
শ্ৰেণী:ভাৰতীয় উদ্ভিদ
শ্ৰেণী:অসমৰ উদ্ভিদ
মালালা ইউছুফজাই

**মালালা ইউছুফজাই** ( জন্ম: ১২ জুলাই ১৯৯৭) এগৰাকী পাকিস্তানী মহিলা শিক্ষা কৰ্মী, চলচ্চিত্ৰ আৰু টেলিভিছন প্ৰযোজক, আৰু ১৭ বছৰ বয়সত ২০১৪ চনৰ শান্তি নোবেল বঁটা বিজয়ী মহিলা। তেওঁ পাকিস্তানৰ খাইবাৰ-পাখতুনখোৱা প্ৰান্তৰ স্বাত জিলাত অৱস্থিত মিঙ্গ'ৰা চহৰৰ এগৰাকী ছাত্ৰী আছিল। ১৩ বছৰ বয়সতে তেওঁ তাহৰিক-এ-তালিবান শাসনৰ অত্যাচাৰৰ বিষয়ে *"গুল মাকাই"* ছদ্ম নাম লৈ "বিবিচি"ৰ বাবে ব্লগিঙৰ দ্বাৰা স্বাতৰ লোকৰ মাজত নায়িকা হৈ পৰে। অক্টোবৰ ২০১২ত মাত্ৰ ১৪ বছৰ বয়সত নিজৰ উদাৰবাদী প্ৰয়াসৰ কাৰণত তেওঁ সন্ত্ৰাসবাদীৰ আক্ৰমণৰ চিকাৰ হয়, যাৰ দ্বাৰা তেওঁ গুৰুত্বৰ ভাৱে আঘাতপ্ৰাপ্ত হয় আৰু আন্তঃৰাষ্ট্ৰীয় মিডিয়াত আকৰ্ষণ স্বৰূপ হৈ পৰে। ২০১৪ চনৰ ১০ অক্টোবৰত মালালাই কৈলাশ সত্যাৰ্থীৰ সৈতে যুটীয়াভাৱে শান্তিৰ নোবেল বঁটা লাভ কৰে।

## তথ্য সংগ্ৰহ

## বাহ্যিক সংযোগ

* 
* Malala: Wars Never End Wars, *[[Dawn (newspaper)|DAWN]]*, 2013 interview with audio clips of Malala
* 
* 
* Class Dismissed: Malala's Story, English-language documentary
* Profile: Malala Yousafzai, BBC News with links to related stories
* July 2013 United Nations speech in full (with 17 min Aljazeera video)

শ্ৰেণী:জীৱিত ব্যক্তি
শ্ৰেণী:শান্তিৰ ন'বেল বঁটা বিজয়ী
শ্ৰেণী:পাকিস্তানৰ ব্যক্তি
শ্ৰেণী:সমাজকৰ্মী
নিতম্ব-সন্ধি প্ৰতিস্থাপন

**নিতম্ব-সন্ধি প্ৰতিষ্ঠাপন** হৈছে এক শল্যচিকিৎসা প্ৰণালী য'ত নিতম্ব বা শ্ৰোণীৰ বিসংগতিযুক্ত যোৰা কৃত্ৰিম প্ৰত্যাৰোপকৰ (implant) দ্বাৰা প্ৰতিষ্ঠাপন কৰা হয়। ইয়াত যোৰাটো আংশিক বা সম্পূৰ্ণৰূপে প্ৰতিষ্ঠাপন কৰা হ'ব পাৰে। বাতৰ বিষ নিৰাময় বা হাড় ভগা নিৰাময়ৰ বাবে এনে চিকিৎসাৰ প্ৰয়োজন হ'ব পাৰে। সম্পূৰ্ণ প্ৰতিষ্ঠাপনৰ ক্ষেত্ৰত কঁকালৰ "এচিটাবুলাম" (acetabulum) নামৰ হাড়ডাল আৰু উৰ্বস্থিৰ (femor) ওপৰাংশ - দুয়োটাৰে আৰু আংশিক প্ৰতিষ্ঠাপনত অকল উৰ্বস্থিৰ ওপৰাংশ প্ৰতিষ্ঠাপন কৰা হয়। 

## প্ৰয়োজনীয়তা
নিতম্ব-সন্ধি প্ৰতিষ্ঠাপনৰ সকলোতকৈ সাধাৰণ কাৰণটো হৈছে অষ্টিঅ'আৰ্থৰাইটিছ (osteoarthritis)। ইয়াৰ উপৰিও ৰিউমেটইড আৰ্থাৰাইটিছ (rheumatoid arthritis), ট্ৰমেটিক আৰ্থাৰাইটিছ 

(traumatic arthritis), হাড় ভগা, হাড়ৰ টিউমাৰ হাড়ৰ পেগেটছ ডিজিজ (Paget's disease), এংক্লীয়'ছিং স্পণ্ডিলাইটিছ (ankylosing spondylitis) আৰু জুভেনাইল ৰিউমেটইড আৰ্থাৰাইটিছ (juvenile rheumatoid arthritis) আদিৰ বাবেও ইয়াৰ প্ৰয়োজন হ'ব পাৰে। সাধাৰণতে ইয়াক বিষ নিৰাময়ৰ শেষ প্ৰচেষ্টা হিচাবে ব্যৱহাৰ কৰা হয়। 

## আশংকাসমূহ (Risks)
সকলো অস্থি প্ৰতিষ্ঠাপনৰ পৰা হ'ব পৰা জটিলতা - হাড়ৰ বিস্থাপন, সন্ধি ঢিলা হোৱা, খুন্দা খোৱা,সংক্ৰমণ, অষ্টিঅ'লাইছিছ, ধাতু সংবেদনশীলতা, নাৰভ পালছি, যন্ত্ৰণা আৰু মৃত্যু - আদি নিতম্ব সন্ধি প্ৰতিষ্ঠাপনৰ ক্ষেত্ৰতো প্ৰযোজ্য। 

শ্ৰেণী:অস্থি শল্য চিকিৎসা
শ্ৰেণী:চিকিৎসা পদ্ধতি
মালদ্বীপ

**মালদ্বীপ** ভাৰত মহাসাগৰৰ এটি দ্বীপ ৰাষ্ট্ৰ। ইয়াৰ ৰাজধানীৰ নাম মালে। দক্ষিণ এছিয় আঞ্চলিক সহযোগিতা সংস্থাৰ সদস্য দেশ। অপৰূপ সৌন্দৰ্য্যৰ লীলাভূমি এই দেশ বিশ্বৰ সবাতোকৈ নিম্ন। পৰ্যটনৰ বাবে বিখ্যাত এই দেশ সমুদ্ৰপৃষ্ঠৰ পৰা সৰ্বোচ্চ উচ্চতা মাত্ৰ ২.৩ মিটাৰ আৰু গড় উচ্চতা মাত্ৰ ১.৫ মিটাৰ। ১২০০ তকৈয়ো বেছি সৰু সৰু দ্বীপেৰে মালদ্বীপ গঠিত। 

মালদ্বীপ নাম সম্ভৱতঃ "মালে দিভেহী ৰাজ্য"ৰ পৰা উদ্ভৱ হৈছে। যাৰ অৰ্থ হল মালে অধিকৃত দ্বীপ ৰাষ্ট্ৰ। কিছুমানৰ মতে সংস্কৃত 'মালা দ্বীপা' অৰ্থ দ্বীপ-মাল্য বা 'মহিলা দ্বীপা' অৰ্থ নাৰীসকলৰ দ্বীপৰ পৰা মালদ্বীপ নাম উদ্ভৱ হৈছে। কিন্তু প্ৰাচীন সংস্কৃতত এনেকুৱা কোনো অঞ্চলৰ উল্লেখ পোৱা নাযায়। কিন্তু প্ৰাচীন সংস্কৃতত লক্ষদ্বীপ নামৰ এক অঞ্চলৰ উল্লেখ আছে। লক্ষদ্বীপ বুলিলে মালদ্বীপৰ বাহিৰে লাক্ষাদ্বীপ পুঞ্জ অথবা চাগচ দ্বীপপুঞ্জকো বুজাবলৈ পাৰে। আন এটি মতবাদ হল তামিল ভাষাত 'মালা তিভু' অৰ্থ দ্বীপমাল্যৰ পৰা মালদ্বীপ নামটো উদ্ভৱ হৈছে। 

মধ্যযুগত ইবন বটুতা আৰু অন্যান্য আৰৱ পৰ্যটকসকলে এই অঞ্চলক 'মহাল দিবিয়াত' নামে উল্লেখ কৰিছে। আৰৱীত মহালৰ অৰ্থ প্ৰসাদ। বৰ্তমান এই নামটি মালদ্বীপৰ ৰাষ্ট্ৰীয় প্ৰতীকত লিখা হৈছে। 
## নামকৰণ
## অৱস্থান
শ্ৰীলংকাৰ পৰা আনুমানিক ৪০০ মাইল দক্ষিণ-পশ্চিমে ১০১০টা প্ৰৱাল দ্বীপেৰে মালদ্বীপ গঠিত। 
## ইতিহাস
## ৰাজনীতি
## প্ৰশাসনিক অঞ্চলসমূহৰ
## প্ৰতিৰক্ষা ব্যৱস্থা
## অৰ্থনীতি
## জনসংখ্যা
মালদীপৰ জনসংখ্যা প্ৰায় তিনি লক্ষ। শতকৰা ১০০ ভাগ মুছলমান লোকে তাত বসবাস কৰে।

## তথ্য সংগ্ৰহ

## বাহ্যিক সংযোগ

*Official tourist information
*Presidents Office
*Maldives from *UCB Libraries GovPubs*
*Maldives from the BBC News
*Key Development Forecasts for the Maldives from International Futures
*Constitution of the Republic of Maldives 
 
শ্ৰেণী:এছিয়াৰ দেশ
শ্ৰেণী:ৰাষ্ট্ৰসংঘৰ সদস্য ৰাষ্ট্ৰসমূহ
শ্ৰেণী:মালদ্বীপ
জলাতংক

**জলাতংক** বা **ৰেবিজ** () মানুহ আৰু আন উষ্ণ ৰক্তৰ জন্তুৰ মগজুত একিউট প্ৰদাহৰ সৃষ্টি কৰা এটা ভাইৰেল ৰোগ। প্ৰাৰম্ভিক লক্ষণবোৰ হৈছে জ্বৰ আৰু সংক্ৰমণৰ ঠাইত জিনজিননি ইআৰ পাছত আন কিছুমান লক্ষণে দেখা দিয়ে: জোৰ সঞ্চালন, অনিয়ন্ত্ৰিত উত্ৰাৱলতা, পানীলৈ ভয় (জলাতংক), শৰীৰৰ কোনো অংশ লৰচৰ কৰাৰ অক্ষমতা, বিভ্ৰান্তি আৰু হুঁচ হেৰুওৱা। এবাৰ লক্ষণে দেখা দিলে মৃত্যু প্ৰায় অৱশ্যম্ভাৱী। সংক্ৰমণ হোৱাৰ পাছত লক্ষণে দেখা দিবলৈ এমাহৰ পৰা তিনিমাহ সময় লাগিব পাৰে, কিন্তু এই সময় এসম্তাহকৈও কম বা এবছৰতকৈও বেছি হ'ব পাৰে। ভাইৰাছটো কেন্দ্ৰীয় স্নায়ুতন্ত্ৰ পাবলৈ লগা দূৰত্বৰ ওপৰত এই সময় নিৰ্ভৰ কৰে।

জলাতংক ৰোগ ৰেবিজ ভাইৰাছ আৰু অষ্ট্ৰেলীয় বাদুলী লিছাভাইৰাছকে ধৰি *[[লিছাভাইৰাছ]]* ৰ পৰা হয়। সংক্ৰমিত জন্তুৱে আন জন্তুক আঁচুৰিলে বা কামুৰিলে জলাতংক ৰোগ বিয়পে। সংক্ৰমিত জন্তুৰ লেলাউটি চকু, মুখ আৰু নাকৰ সংস্পৰ্শত আহিলেও এই ৰোগ বিয়পে। বিশ্বজুৰি কুকুৰৰ পৰাই বেছিকৈ এই ৰোগ হয় কুকুৰৰ জলাতংক থাকিলে ৯৯% ক্ষেত্ৰত কুকুৰে কামোৰাৰ ফলতে এই ৰোগ হয়। ভাৰতত বছৰি প্ৰায় ১৮০০০-২০০০০ জলাতংক ৰোগৰ তথ্য পোৱা যায় আৰু বিশ্বৰ মুঠ জলাতংক মৃত্যুৰ ৩৬% সংঘটিত হয়। আনহাতে আমেৰিকা যুক্তৰাষ্ট্ৰত মানুহৰ অধিকাংশ জলাতংক কাৰণ হৈছে বাদুলী, আৰু ৫%তকৈও কম ক্ষেত্ৰত কুকুৰৰ পৰা হয়। এন্দুৰৰ কাচিৎহে জলাতংক ৰোগ হয়। প্ৰান্তীয় স্নায়ুতন্ত্ৰৰে ৰেবিজ ভাইৰাছ মগজুলৈ যায়। লক্ষণ দেখা দিয়াৰ পাছতহে এই ৰোগ নিৰূপণ কৰিব পাৰি।

জন্তুৰ নিয়ন্ত্ৰণ আৰু প্ৰতিষেধকৰ ব্যৱহাৰে বিশ্বৰ বহু অঞ্চলত কুকুৰৰৰ পৰা জলাতংকৰ আশংকা কমাইছে। বেছি আশংকা থকা মানুহক আগতীয়াকৈ প্ৰতিষেধক দিয়াটো আৱশ্যক। বেছি আশংকা থকাসকলৰ ভিতৰত আছে গৱেষণাগাৰত ৰেবিজ ভাইৰাছৰ সংস্পৰ্শলৈ অহা লোক, বা ৰেবিজ আক্ৰান্ত অঞ্চলত কুকুৰ, বাদুলী বা আন স্তন্যপায়ী জন্তুৰ সংস্পৰ্শত বেছিকৈ থকা লোক। ভাইৰাছ গাত সোমালে লক্ষণ আৰম্ভ হোৱাৰ আগতেই ৰেবিজ প্ৰতিষেধক আৰু ৰেবিজ ইম্যুন'গ্লবুলিনৰ ব্যৱহাৰে ৰোগ প্ৰতিৰোধ কৰিব পাৰে। আঁচোৰ আৰু কামোৰৰ ঠাই ১৫ মিনিট জুৰি চাবোন আৰু পানী, প'ভিডন আয়'ডিন, বা ডিটাৰজেণ্টেৰে ধুলে ভাইৰাছ কণিকাৰ সংখ্যা কমিব পাৰে আৰু ৰোগ প্ৰতিৰোধত সহায় কৰিব পাৰে লক্ষণ আৰম্ভ হোৱাৰ পাছত মাত্ৰ কেইজনমনা লোকেহে জলাতংকৰ পৰা ৰক্ষা পাইছে। এওঁলোকৰ ক্ষেত্ৰত মিল্‌ৱাকী প্ৰ'ট'কল নামৰ বিস্তৃত চিকিৎসা পদ্ধতি ব্যৱহাৰ কৰা হৈছিল।

জলাতংক ৰোগে বিশ্বজুৰি বছৰি ২৬,০০০ ৰ পৰা ৫৫,০০০ লোকৰ মৃত্যু ঘটায়। ৯৫%তকৈও অধিক ৰেবিজ মৃত্যুৰ ঘটনা আফ্ৰিকা আৰু এছিয়াত হয়। ১৫০ খনতকৈও অধিক দেশ আৰু এণ্টাৰ্কটিকাৰ বাহিৰে সকলো মহাদেশতে ৰেবিজ ৰোগ আছে। বিশ্বৰ জলাতংক হোৱা অঞ্চলবোৰত ৩০০ কোটিতকৈ অধিক লোকে বাস কৰে। অষ্ট্ৰেলিয়া, কানাডা, জাপান, আমেৰিকা যুক্তৰাষ্ট্ৰ আৰু পশ্চিম ইউৰোপত কুকুৰৰ এই ৰোগ নহয়। বহু ক্ষুদ্ৰ দ্বীপ ৰাষ্ট্ৰত ৰেবিজ একেবাৰেই নহয়।

## তথ্য উৎস

## অতিৰিক্ত পঠন
*
*
*
*
*
*
*

## বাহ্যিক সংযোগ
* 

শ্ৰেণী:সংক্ৰামক ৰোগ
শ্ৰেণী:ভাইৰাছজনিত ৰোগ
পলাশ

**পলাশ** মধ্যমীয়া আকাৰৰ পৰ্ণপাতি বৃক্ষ। সংস্কৃতত ইয়াক **কিংচুক** আৰু মণিপুৰী ভাষাত **পাঙ গোঙ** নামে পৰিচিত ()। পলাশ Fabaceae পৰিয়ালৰ সদস্য। পলাশ গছ ইয়াৰ ফুলৰ বাবেই সবাতোকৈ বেছি পৰিচিত।

## বৰ্ণনা

পলাশ গছ সৰ্বোচ্চ ১৫ মিটাৰ পৰ্যন্ত ওখ হয়। শীতকালত পলাশৰ পাত সৰি যায়। বসন্তৰ আগমনত ইয়াৰ ফুল ফুলে। ফাগুন মাহৰ আৰম্ভণিৰ পৰা পলাশৰ ফুল ফুলিবলৈ ধৰে। সেয়ে পলাশ ফুল ফুলা ফাগুনৰ প্ৰতীক হিচাপে গণ্য কৰা হয়। ৰক্ত ৰঙাৰ বাহিৰেও হালধীয়া আৰু ৰঙা-কমলা ৰঙৰ পলাশ ফুলো দেখা যায়। পলাশৰ বাকলি ধূসৰ। শাখা-প্ৰশাখা আৰু কাণ্ড একা-বেকা। কুঁহি পাত ৰেশমৰ দৰে সূক্ষ্ম। গাঢ় সেউজীয়া পাত ত্ৰিপত্ৰী, দেখিবলৈ প্ৰায় মদাৰ গছৰ পাতৰ নিচিনা হলেও আকাৰত ডাঙৰ। পলাশৰ ফল দেখিবলৈ প্ৰায় উৰহীৰ নিচিনা। ভাৰত উপমহাদেশৰ প্ৰায় সকলো অঞ্চলত কম-বেছি পৰিমাণে পলাশ গছ পোৱা যায়।

## চিত্ৰমালা

Image:Dhak (Butea monosperma) flowers in Kolkata I IMG 4225.jpg|পলাশ ফুল
Image:STS 001 Butea monosperma.jpg| গাছৰ ডালত একগুচ্ছ পলাশ ফুল
Image:Bute monos 110902-17482 bal.JPG|পাত
Image:Butea monosperma (Dhak) fruits at Canopy W2 IMG 7498.jpg|বীজ
Image:Dhak (Butea monosperma) flowers on ground in Kolkata Im IMG 4255.jpg|গাছৰ তলত সৰি পৰা পলাশ ফুল
Image:Yellow butea.JPG|হালধীয়া ৰঙৰ পলাশ
চিত্ৰ:Palash Tree.jpg|বসন্ত ঋতুত পলাশ গছ


## তথ্য সংগ্ৰহ

শ্ৰেণী:বৃক্ষ
শ্ৰেণী:ফুল
শ্ৰেণী:অসমৰ উদ্ভিদ
বেহেলা

**বেহেলা** () একপ্ৰকাৰৰ বাদ্যযন্ত্ৰ। ধনুক তন্তুৰ সম্মিলনেৰে বেহেলাত সুৰ সৃষ্টি কৰা হয়। সাধাৰণতে  বেহেলা চাৰি বাদ্য-যন্ত্ৰৰ গুণা বা নিখুঁত টিউনৰ বাবে পাঁচ বাদ্য-যন্ত্ৰৰ গুণা থাকে। ই ক্ষুদ্ৰতম, বাদ্য-যন্ত্ৰৰ গুণাযুক্ত বেহেলা পৰিয়াল, যি বেহেলাজাতীয় বীণাবিশেষ, বাদ্যযন্ত্ৰবিশেষ, আৰু দ্বৈত খাদ অন্তৰ্ভূক্ত সৰ্বোচ্চ আৰু তীক্ষ্ণ স্বৰবিশিষ্ট সদস্য। বেহেলা প্ৰায় সকলোধৰণৰ সংগীতৰ লগত ব্যৱহৃত হয়।

## ইতিহাস
বেহেলাৰ ইতিহাস সম্পৰ্কে বিভিন্ন জনে বিভিন্ন অভিমত প্ৰকাশ কৰা দেখা যায়। সংক্ষেপত কেইটামান অভিমত উল্লেখ কৰা হ’ল-
* ভাৰতীয় (হিন্দু) বিশ্বাসৰ মতে, লংকাপতি ৰাৱণ কৰ্তৃক এক তাঁৰ  বিশিষ্ট "ৰাৱণ স্ত্ৰম" নামৰে এটি বাদ্যযন্ত্ৰ সৃষ্টি হয়। পিছত একাদশ শতিকাৰ শেষৰ ফালে পাৰস্য, আৰৱ আৰু স্পেইন হৈ ইউৰোপ পায় গৈ বৰ্তমান প্ৰচলিত নাম "বেহেলা" হৈছে।
* পাশ্চাত্যৰ বিদ্বানসকলৰ মতে, ৪০০ বছৰ পূৰ্বে ইউৰোপত ভইল(Voil) নামৰ একপ্ৰকাৰ বাদ্যযন্ত্ৰ আৱিষ্কাৰ কৰা হয়। পিছত  এই যন্ত্ৰৰ আকাৰত বৰ্তমান "বেহেলা" তৈয়াৰ কৰা হয়।
* অন্য এক মতবাদ মতে, ১৫৬৩ চনত ভেনিচ নগৰৰ এজন গ্ৰামীণ লোক, লিনাবলিয়ে "টেনৰ ভায়লিন" নামেৰে এক বাদ্যযন্ত্ৰ প্ৰচলন কৰে। তাৰপিছত, ইটালীৰ কোনো এজন নাম নজনা বিদ্বানে ইয়াৰ উন্নতি সাধন কৰি বেহেলাৰ আধুনিক ৰূপ দিয়ে।

thumb|125px|left|বেহেলা

শ্ৰেণী:বাদ্যযন্ত্ৰ
শিৱপ্ৰসাদ বৰুৱা ৰাষ্ট্ৰীয় বঁটা

**শিৱপ্ৰসাদ বৰুৱা ৰাষ্ট্ৰীয় বঁটা** সাংবাদিকতাৰ ক্ষেত্ৰত দেখুওৱা বিশেষ দক্ষতাৰ বাবে প্ৰদান কৰা হয়। কমল কুমাৰী ফাউণ্ডেছনে এই বঁটা প্ৰদান কৰে। এই বঁটাত আছে দুই লাখ টকা, এটা ট্ৰফি আৰু এখন প্ৰশস্তি পত্ৰ।

## তথ্য সংগ্ৰহ

শ্ৰেণী:ভাৰতৰ ৰাষ্ট্ৰীয় বঁটা আৰু সন্মান
সোণেশ্বৰ বৰা

**সোণেশ্বৰ বৰা** ()  অসমৰ এজন স্বাধীনতা সংগ্ৰামী ,ৰাজনীতিবিদ আৰু সমাজকৰ্মী। তেওঁ গোলাঘাট বিধানসভা সমষ্টিক প্ৰতিনিধিত্ব কৰিছিল আৰু ১৯৭৮ চনত তেওঁ জনতা দলৰ পৰা বিধায়ক নিৰ্বাচিত হৈ অসমৰ কৃষি আৰু সমবায় বিভাগৰ মন্ত্ৰীৰূপে কাৰ্যনিৰ্বাহ কৰিছিল। তেওঁক অসমৰ ক্ষুদ্ৰ চাহ খেতিৰ পথ-প্ৰদৰ্শক হিচাপে অভিহিত কৰা হয়। দুখীয়া কৃষকসকলৰ ভূমি সম্প্ৰসাৰণৰ বাবে কৃষকসকলে বৰাক **কৃষক পিতৃ** নামেৰে সন্মান যাচিছিল। দুৰাৰোগ্য ৰোগত আক্ৰান্ত হৈ ২০১০ চনৰ ১৩ ডিচেম্বৰত ৮৬ বছৰ বয়সত গোলাঘাটৰ কুশল কোঁৱৰ অসামৰিক চিকিৎসালয়ত সোণেশ্বৰ বৰাই শেষ নিশ্বাস ত্যাগ কৰে।

## জন্ম আৰু শৈশৱ
১৯২৬ চনৰ ৬ মে’ত গোলাঘাট জিলাৰ ফৰকাটিংৰ ৰূপকলীয়া দ-গাৱঁত সোণেশ্বৰ বৰাৰ জন্ম হয়। হামদৈ প্ৰাথমিক বিদ্যালয়ত শিক্ষাৰম্ভ কৰা বৰাই ফণীধৰ বৰদলৈ উচ্চ মাধ্যমিক বিদ্যালয়ত হাইস্কুলীয়া শিক্ষা গ্ৰহণ কৰে।
## কৰ্মজীৱন
১৯৪২ চনত সোণেশ্বৰ বৰাই ভাৰত ত্যাগ আন্দোলনত জঁপিয়াই পৰে আৰু ১৯৪৩ চনত মৃত্যু বাহিনীত যোগদান কৰে। ১৯৪৬ চনত তেওঁ সমাজবাদী পাৰ্টীত যোগ দিয়ে। 
১৯৫০ চনত তেওঁ ঘিলাধাৰী কৃষক সত্যাগ্ৰহৰ সূচনা কৰে আৰু ইয়াৰ বাবে ১০ মাহ কাৰাবাস খাটিব লগাত পৰে। ইয়াৰ পিছতে ১৯৫১ চনত বৰাই দুখীয়া কৃষকসকলৰ বাবে দৈয়াং ভূমি আগ্ৰাসনৰ আৰম্ভণি কৰে আৰু ইয়াৰ বাবে কৃষকসকলে তেওঁক **কৃষক পিতৃ** নামেৰে সন্মান জনায়। 
১৯৬২ চনত তেওঁ সমাজবাদী পাৰ্টীৰ পৰা অসম বিধানসভা নিৰ্বাচনত প্ৰতিদ্বন্দ্ব্ব্বিতা (গোলাঘাট) কৰে যদিও পৰাজিত হয়। পৰৱৰ্তী সময়ত যথাক্ৰমে ১৯৬৭ আৰু ১৯৭২ চনত সমাজবাদী পাৰ্টীৰ পৰাই তেওঁ গোলাঘাটৰ বিধায়ক ৰূপে নিৰ্বাচিত হয়। ১৯৭৮ চনত জনতা দলৰ প্ৰাৰ্থীৰূপে বিধায়ক নিৰ্বাচিত হৈ বৰাই কৃষি আৰু সমবায় মন্ত্ৰী হিচাপে কাৰ্যনিৰ্বাহ কৰে।
সোণেশ্বৰ বৰাক অসমত ক্ষুদ্ৰ চাহ খেতিৰ বাটকটীয়া ৰূপে জনা যায়। তেওঁৰ উদ্যোগতে ক্ষুদ্ৰ চাহ খেতিয়ে অসমত জনপ্ৰিয়তা আৰু প্ৰসাৰ লাভ কৰে। কৃষক, দৈয়াং মুক্তি আন্দোলন আৰু চাহখেতিৰ বিষয়ে তেওঁৰ প্ৰায় ৩০খন গ্ৰন্থ আৰু ভালেসংখ্যক লেখা প্ৰকাশ পাইছে।

অসমত সমবায় বেংকৰ ধাৰণা প্ৰয়াত বৰাৰ উদ্যোগতে গঢ় লৈ উঠিছিল। পিছলৈ অসম গ্ৰামীণ বিকাশ বেংক হিচাপে একত্ৰীকৰণ কৰা লখিমী গাঁ‌ৱলীয়া বেংক আৰু প্ৰাগজ্যোতিষ গাঁ‌ৱলীয়া বেংক সোণেশ্বৰ বৰাৰে চিন্তাৰ ফচল বুলি কোৱা হয়।

## স্মৃতিচিহ্ন
সোণেশ্বৰ বৰাৰ স্মৃতিত ২০১৬ চনত গোলাঘাট জিলাৰ সৰুপানীত এখন প্ৰাথমিক চিকিৎসা কেন্দ্ৰ স্থাপন কৰা হয়।

## তথ্য সংগ্ৰহ

শ্ৰেণী:অসমৰ ব্যক্তি
শ্ৰেণী:অসমৰ সমাজকৰ্মী
ভ্ৰাম্যমাণ থিয়েটাৰৰ নাট্য তালিকা (২০১৬-১৭)

(অসমাপ্ত)

## লগতে চাওক
*২০১১ বৰ্ষৰ অসমৰ ভ্ৰাম্যমাণ থিয়েটাৰৰ নাট্য তালিকা
*২০১২ বৰ্ষৰ অসমৰ ভ্ৰাম্যমাণ থিয়েটাৰৰ নাট্য তালিকা
*২০১৩-১৪ বৰ্ষৰ অসমৰ ভ্ৰাম্যমাণ থিয়েটাৰৰ নাট্য তালিকা
*২০১৪-১৫ বৰ্ষৰ অসমৰ ভ্ৰাম্যমাণ থিয়েটাৰৰ নাট্য তালিকা
*ভ্ৰাম্যমাণ থিয়েটাৰৰ নাট্য তালিকা (২০১৫-১৬)

## তথ্য সংগ্ৰহ

শ্ৰেণী:ভ্ৰাম্যমাণ থিয়েটাৰ
শ্ৰেণী:অসম সম্পৰ্কীয় তালিকা
প্ৰাগঐতিহাসিক অসম

প্ৰাগঐতিহাসিক অসমৰ লিখিত ইতিহাস পুৰাণ, তন্ত্ৰ শাস্ত্ৰ আদিতে সীমিত। প্ৰাচীন কালত অসমক প্ৰাগজ্যোতিষ নামেৰে জনা গৈছিল। মহীৰঙ্গ (সম্ভৱতঃ ময়ৰঙ্গ) দানৱ নামৰ এজন অনাৰ্য ৰজাই প্ৰাগজ্যোতিষত ৰাজত্ব কৰাৰ উল্লেখ পোৱা যায়। তেওঁৰ মৃত্যুৰ পিছত একে বংশৰে হটকাসুৰ, সম্বৰাসুৰ আৰু ৰত্নাসুৰ নামৰ তিনিজন ৰজা ৰাজপাটত উঠিছিল। তেওঁলোকৰ পিছত কিৰাত ৰজা ঘটক বা ঘটকাসুৰ প্ৰাগজ্যোতিষৰ ৰাজসিংহাসনত বহে। নৰকাসুৰে ঘটকক যুদ্ধত পৰাজিত কৰি নিজে ৰজা হয়।

পুৰাণ, তন্ত্ৰ শাস্ত্ৰ ইত্যাদিত নৰকাসুৰৰ বিষয়ে উল্লেখ আছে। কালিকা পুৰাণত নৰকক ধৰিত্ৰী বা ভূমিদেৱীৰ পুত্ৰ বুলি কোৱা হৈছে। সেয়ে নৰকৰ বংশক ভৌম বংশ বুলিও জনা যায়। নৰকে বিদৰ্ভ ৰাজকন্যা মায়াক বিয়া কৰাইছিল। গুৱাহাটীৰ কামাখ্যা মন্দিৰ আৰু খটখটী পোনতে নৰকাসুৰে সজাইছিল।

শ্ৰীকৃষ্ণৰ হাতত নৰকাসুৰৰ মৃত্যু হোৱাৰ পিছত তেওঁৰ পুত্ৰ ভগদত্ত প্ৰাগজ্যোতিষৰ ৰজা হয়। কালিকা পুৰাণ, ভাগৱত পুৰাণ, বিষ্ণু পুৰাণ আৰু মহাভাৰতৰ কেইবাঠাইতো ভগদত্তৰ বীৰত্ব আৰু পৰাক্ৰমৰ উল্লেখ আছে। তেওঁ কুৰুক্ষেত্ৰ যুদ্ধত (অনুমানিক ৯৫০ খ্ৰী:পূ:) বহতো হাতীৰে সৈতে এদল কিৰাত আৰু চীনা সৈন্য লৈ কৌৰৱৰ ফলীয়া হৈ যুঁজ কৰিছিল। ভগদত্তৰ পিছত পুতেক (কিছুসংখ্যকৰ মতে ভায়েক) বজ্ৰদত্ত প্ৰাগজ্যোতিষৰ ৰজা হয়। 

কৌটিল্যয়ো (খ্ৰী:পূ: চতুৰ্থ-তৃতীয় শতিকা) প্ৰাগজ্যোতিষ ৰাজ্যৰ কেইবাখনো ঠাইৰ নাম উল্লেখ কৰিছে।

প্ৰাচীন কালত প্ৰাগজ্যোতিষ ৰাজ্যৰ বাহিৰেও অসমত ডবকা (নগাঁও), কদলি (নগাঁও), মণিপুৰ , হিড়িম্বা আৰু ত্ৰিপুৰা নামৰ কেইখনমান ৰাজ্য থকাৰ কথা পোৱা যায়৷ পুৰণি অসমত ৰাজত্ব কৰা অন্যান্য ৰজাৰ ভিতৰত কুণ্ডিল্য বা বিদৰ্ভ ৰাজ্যৰ ৰজা ভীষ্মক, শোণিতপুৰৰ বাণৰজা, নৰশংকৰ বা নাগাক্ষ ৰজা, দেৱেশ্বৰ অন্যতম৷

কিংবদন্তি মতে শিৱভক্ত বাণৰজাৰ জীয়ৰি ঊষাৰ সৈতে শ্ৰীকৃষ্ণৰ নাতি অনিৰুদ্ধৰ প্ৰণয়ৰ সম্পৰ্ক গঢ়ি উঠিছিল আৰু তেওঁলোক গোপনে গন্ধৰ্ব প্ৰথামতে বিবাহপাশত আৱদ্ধ হৈছিল। বাণৰজাই এই কথা গম পাই অনিৰুদ্ধক বন্দী কৰি ৰাখে আৰু সেয়ে শ্ৰীকৃষ্ণ সসৈন্যে শোণিতপুৰ পায়হি। ইফালে শিৱয়ো তেওঁৰ ভক্তক ৰক্ষা কৰিবলৈ সেনাবাহিনী লৈ শোণিতপুৰত উপস্থিত হয়হি। ইয়াৰ ফলশ্ৰুতিত শিৱ আৰু শ্ৰীকৃষ্ণৰ মাজত তুমুল ৰণ লাগে। ইয়েই বিখ্যাত হৰি-হৰৰ যুদ্ধ। 

অন্য এক কিংবদন্তি মতে শ্ৰীকৃষ্ণৰ মহিষী ৰুক্মিণী শদিয়াৰ ওচৰৰ কুণ্ডিল ৰজাৰ জীয়ৰি আছিল। ই প্ৰমাণ কৰে যে সেই সময়ৰ অসমৰ সৈতে ভাৰতৰ আন প্ৰান্তৰ বৈবাহিক সম্বন্ধ পৰ্যন্ত চলিছিল। 

## তথ্য সংগ্ৰহ

শ্ৰেণী:অসমৰ ইতিহাস